
Forsiden: 

Raketten Aggregat-4 - senere kaldet 
V2 (Vergeltungswaffe 2) - ligner en 
rigtig Tin-Tin raket, men havde dog 
en sprængladning på 1 ton. Den 14 
meter lange raket kunne på knapt 5 
min. tilbagelægge en strækning på 
190 km. Flyvehastigheden var 4.824 
km/t og maksimumhøjden 84,5 km. 
Drivmidlet var en blanding af alko¬ 
hol og ilt. 

Læs mere om V2 og raketmuseet i 
Peenemiinde i artiklen ”Historisk tur 
til raketmuseum”. 

(Foto: Kim Møller Hansen) 

Skandinavisk UFO Information 
SUFOI 

Postboks 6, 2820 Gentofte 

Formål 

1) SUFOI er en forening, der har til 
formål at bidrage til forståelsen af ufo¬ 
fænomenerne ved indsamling og bear¬ 
bejdning af kildemateriale (observati¬ 
onsberetninger, forsøgsresultater, bøger 
m.m.), samt at udbrede kendskabet til 
emnet ved publikationer, foredrag og 
anden udadvendt virksomhed. 

2) Det er SUFOFs opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan forkla¬ 
res som værende et kendt fænomen. 

4) Da fænomenerne endnu er uopkla¬ 
rede, ønsker SUFOI ikke at fremhæve 
eller afvise nogen bestemt teori om 
deres art eller oprindelse. 

SUFOI ledes af repræsentantskabet. 

Formand 

Kim Møller Hansen, Eilekiersvej 14, 
Benløse, 4100 Ringsted. E-mail: 
kim_moellerJiansen@gyldendal.dk 

Områdeansvarlige 

Rapportarbejde 

Flemming Poulsen (SUFOI’s Oplys¬ 
ning), Lufthavnsvej 144, Beldringe, 
5270 Odense N. 65 95 40 77. 

Udgivelser 

Kim Møller Hansen 

Informationsarbejde 

Peter Nørgaard, Lyngbygade 86, st.tv., 

8600 Silkeborg. 86 82 64 02. 

Hjemmeside 

Flemming O. Rasmussen, Rugmarken 
2, 8520 Lystrup. 86 22 53 24. 

Øvrige repræsentantskab 

Per Andersen (regnskabsafdeling), 
Jyllingevej 111, 2720 Vanløse. 

38 71 96 64. 

Jørgen Bengtvig (arkivar), Galgebak¬ 
ken Skrænt 3-15A, 2620 
Albertslund. 43 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Jan Hansen (ekspedition), Posekærvej 
42, 6200 Aabenraa. 

Ole Henningsen, Duegård, Højrebyvej 
59, 4920 Søllested. 54 94 11 69. 
Henrik Klinge Pedersen, Købmager- 
gade 59, 1., 1150 København K. 

Asle Nielsen (SUFOFs Oplysning), 
Asgaardsvej 1, 8700 Horsens. 

40 72 11 17. 

Bo Nielsen, Kunnerupvej 21, Kolt, 

8361 Hasselager. 86 28 31 91. 

Susanne Skovlund, Kærhøjgårdsvej 2, 
3540 Lynge. 48 18 94 49. 

Lars Thomas (konsulent), Ægirsgade 
49, 3.th., 2200 København N. 

35 83 84 81. 


Aktiviteter i foråret 


Velkommen til gamle og nye læ¬ 
sere! Med dette nummer tager vi 
hul på UFO-Nyts 45. årgang! 

I løbet af foråret vil vores hjem¬ 
meside www.ufo.dk bliver udvidet 
med en spændende og ret opsigts¬ 
vækkende sektion, ligesom to bog¬ 
udgivelser vil se dagens lys. Men 
dette kan vi først afsløre mere om i 
næste nummer. 

Storfilmen ”Nærkontakt af 
Tredje Grad” kan fejre 25 års jubi¬ 
læum og vises ved en række forpre¬ 
mierer landet over med deltagelse 
fra SUFOI. Det hele begynder den 


25. april i Imperial i København. 
Inden da, kan SUFOFs lokalgruppe 
i København præsentere to meget 
spændende foredrag: 

Den 6. marts giver astrofysike- 
ren Michael Linden-Vørnle svar 
på spørgsmålet ”Kan vi rejse til 
stjernerne?”. Og den 10. april sætter 
Lars Bugge fokus på konspirations¬ 
teorier - altså teorier om store sam¬ 
mensværgelser. Læs mere om fore¬ 
dragene på bladets bagside. Rigtig 
god fornøjelse med læsningen af 
dette nummer af UFO-Nyt! 



TEKST & FOTOS: 
KIM MØLLER 
HANSEN 


Ved repræsen¬ 
tantskabsmødet 
den 29. september 
2002 varPer An¬ 
dersen (i midten) 
og hustruen Inge 
vært ved en dejlig 
middag i hjemmet i 
Vanløse. Per kunne 
ved denne lejlig¬ 
hedfejre 25 års 
jubilæum i SUFOPs 
repræsentantskab. 

Til højre for Per ses 
Jørgen Bengtvig og 
Torben Birke holm. 


Ved repræsentant¬ 
skabsmødet i sept. 
2002 blev SUFOPs 
rapportarkiv gen¬ 
nemgået og klar¬ 
gjort til at indgå 
i verdens største 
ufo-arkiv ”Arkivet 
for UFO-forskning" 
(AFU), som lig¬ 
ger i Norrkoping i 
Sverige. 


Ole Henningsen 
studerer en fotosag 
i SUFOFs rapport¬ 
arkiv. 

Observationer 


AF OLE 

HENNINGSEN 


Danske rapporter 


Nordsjælland, august 2000 


”Det er i nærheden af midnat en af¬ 
ten i august 2000,” fortæller TB fra 
Ålsgårde i Nordsjælland. ”Vi bor 
på landet, og her er meget mørkt 
om aftenen, idet vi heller ikke har 
gadebelysning. 

Vores gæster skal til at køre 
hjem, og vi står ude i haven og 
pludselig siger en af gæsterne, at 
der er en stjerne, som flyver over 
den nordlige himmel. Vi ser op alle 
6 og kan se, ikke kun 1 stjerne, 
men hele 3 lysende ’stjerner’, som 
markerer en trekant og flyver lige 
hurtigt. 

Det som er meget underligt er, 
at der er helt sort imellem disse 3 
lysende ’stjerner’. Man kan ikke se 
nogen stjerner igennem denne tre¬ 
kant, og efter denne kommer der en 
mindre lysende ’stjerne’, som nær¬ 
mest zigzagger efter denne flyvende 
trekant. 

Man kan intet høre, og det er 
ikke til at sige, hvor højt der er op 
til denne, men vi mener alle, at det 
var på højde med et passagerfly. 

Dog er det ikke til at sige, idet af¬ 
standen mellem de 3 lysende punk¬ 
ter virkede meget stor. Trekanten 
forsvandt i samme hastighed, mod 
øst. 

Vi har tænkt på, om det har 
været satellitter, men det, at der 
var sort og ikke kunne ses noget af 
nattehimlen imellem de 3 punkter, 
og markeringen fra det ene punkt til 
det andet var så tydeligt og størrel¬ 
sen var så stor, at det umuligt kunne 
være et militærfly. Ja, hvad kan det 
så have været? I øvrigt har jeg hørt, 
at der er nogle i Nygård, der obser¬ 
verede dette samme aften.” 

2670 Greve, 27. august 2000 


”Min familie og jeg er lige flyttet 
i rækkehus i Greve. Vi har ikke før 
boet i hus, og jeg nyder derfor at 
kunne betragte nattehimlen, inden 
jeg går i seng. Jeg kigger efter 
satellitter og stjerneskud. I går var 
ingen undtagelse. Jeg gik ud for at 
få min ’godnatsmøg’, inden jeg gik 
i seng. Jeg står altid, og kigger lod¬ 
ret op i luften, og ligesom jeg skulle 
til at sænke hovedet, kom der 5 et 
eller andet susende over tagryggen 


på mit hustag. De 5 tingester fløj 
i formation med 2 forrest og 3 tæt 
efter dem. De to forreste ’gyngede’ 
svagt til siden, imens de fløj. De 
fløj helt lydløst og alligevel utroligt 
hurtigt. De virkede runde og flade, 
og deres farve var som et mat lys, 
der fortonede sig ud i et mørkt 
omrids/kontur af ufoet. Det hele var 
desværre overstået på ca. 5 sekun¬ 
der. Jeg vil give min højre arm for 
at få lov til at opleve det igen.” 

København 0, den 6. januar 2003 


”Jeg kom gående ad Bolandsvej i 
vestlig retning, da jeg på himlen i 
sydvestlig retning observerede et 
stort, lysende, stillestående objekt,” 
fortæller DMN, der bor i Køben¬ 
havn 0. 

”Klokken var 16.09, og jeg tro¬ 
ede først, det var Månen, men så så 
jeg Månen omtrent 45 grader i syd¬ 
lig retning. Objektet fremstod ca. en 
halv gange større end månen. 

Formen var det mest opsigtsvæk¬ 
kende og som intet himmelfæno¬ 
men: Nærmest som en dråbeform 
på hovedet, hvor hhv. den spidse 
og den runde ende er flade. Den 
varme, hvide farve udfyldte imidler¬ 
tid ikke hele formen, men var mest 
udtalt i yderkanten af fænomenet og 
aftog så indadtil for inderst at for¬ 
svinde (dvs. blive helt sort). Dette 
mørke center i objektet dannede en 
vertikal linse dog med ’bløde’ ender 
frem for spidse. 

Efter at have observeret objek¬ 
tet i omtrent et minuts tid skyndte 
jeg mig ind efter min kæreste. Da 
han cirka et minut efter skulle se 
’mit syn’, var det desværre væk! 
Dermed fik jeg ikke set, hvor det 
blev af. Men vi vil meget gerne 
vide, hvorvidt andre har observeret 
samme objekt.” 

Vi kan fra SUFOI’s side tilføje, 
at der ikke er indrapporteret andre 
observationer det pågældende tids¬ 
punkt. 


Hvis man så lys 
på himlen 

Flyvertaktisk Kommando med¬ 
deler, at der den 6. november 
2002 som led i en øvelse blev 
kastet et faldskærmsblus fra en 
redningshelikopter i Kattegat 
ud for Ålborg Fjord. Blusset 
blev kastet fra en højde på cirka 
en kilometer og brændte med 
et kraftigt, hvidt lys i cirka fire 
minutter. 

Flyvevåbnets Redningstjene¬ 
ste sendte også en helikopter ud 
onsdag den 20. november for at 
pejle sig frem til en elektronisk 
støjkilde. Ved Hirtshals sporede 
besætningen signalet i retning 
mod et skib ud for kysten. Inden 
støjkilden blev endeligt lokalise¬ 
ret, stoppede støjen af sig selv. 

En redningshelikopter var 
ligeledes sendt på vingerne 
onsdag den 6. november over 
Københavns-området, hvor der 
var rapporteret om elektronisk 
støj fra en ukendt sender. Støj¬ 
senderen blev imidlertid slukket 
samtidig med, at helikopteren 
gik i luften. 

□ 



Når du ser en ufo 

Har du set eller filmet noget 
mystisk på himlen, så kontakt 
SUFOI på adressen: 

SUFOI, Postboks 6, 

2820 Gentofte 

- eller udfyld indberetnings¬ 
skemaet på vores hjemmeside: 

www.ufo.dk. 

Så lysende fænomen i sommeren 1978 
- mangler nu andre observatører at tale med! 


”Jeg var på vej hjem for at spise 
hen under aften. Jeg havde lige 
passeret indkørslen til Kaløvig 
bådelaug på Djursland, da jeg 
længere fremme så en række 
biler, der var standset henne ved 
Åstrupgård i nærheden af Stud¬ 
strupværket nord for Århus. Min 
første indskydelse var, ’at der 
måtte være sket en ulykke’, og jeg 
forlod min bil for at gå der hen.” 

Sådan indledes en interessant 
henvendelse om en observation, 
SUFOI modtog for nylig fra en 
43-årig mand fra Århus. Observa¬ 
tøren fortsætter sin beretning: 

”Efterhånden som jeg nærmede 
mig rækken af biler, kunne jeg se, 
at nogle mennesker havde samlet 
sig ved den første bil, som i øvrigt 
var en gul Audi-100. Ejeren af 


bilen, som på det tidspunkt boede 
i Stupstrup, stoppede mig med en 
bemærkning om, ’at det ikke var 
så smart at gå længere frem’. 

Jeg må indrømme, at jeg stop¬ 
pede brat op, for et øjeblik efter 
igen at gå hen imod det meget 
lysende objekt, der i en form af en 
kugle eller en ring, svævede ca. en 
halv meter over jorden. Det var et 
fantastisk flot syn. 

Jeg nåede aldrig derhen, idet 
ejeren af Audi'en greb fast i mig 
og trak mig tilbage. Kuglen eller 
ringen var der nogle minutter, for 
derefter at blive mindre og til sidst 
forsvinde i sig selv. 

Der var i alt 6 - 7 andre perso¬ 
ner til stede. Hvis der er nogle af 
de andre tilstedeværende vidner, 
som læser denne beretning, be¬ 


des de venligst kontakte mig via 
Skandinavisk UFO Information, 
da jeg synes, at jeg mangler nogle 
at tale med eller skrive sammen 
med om den kæmpeoplevelse, det 
var for mig. 

Og så var jeg i øvrigt den 18- 
årige unge mand i den kongeblå 
Volvo Amazone,” slutter observa¬ 
tøren sin beretning til SUFOI. 

SUFOI hører meget gerne fra 
læsere, der kan bidrage med yder¬ 
ligere oplysninger eller på anden 
måde har kendskab til denne 
specielle oplevelse fra en sommer¬ 
aften i 1978 - eller 1979. Kontakt 
kan ske til SUFOI via adressen: 
www.ufo.dk 



BiGTity 


Imperial 


BioBooking 70 13 12 11 • www.biobooking.dk 


we are not alone 


NORDISK 


dose encounters 


FORPREITIIERER 


btpupn bpiplbprqs udodpliqp hlassihpr "nftRKORTRKT HF TREDIE BRRD" 
rammpr nu for førstp qanq dp danskp bioqraflærrpdpr i dpn ultimatiup Dirpdor's [ut udqaup. 


Forsalqet pr startet, 
tr du medlem af BioZonen 
får du kr. ZO.- i rabat, 
når du uiser dit kort. 


imPERIHL KØBEflHflUn FRFORb DER Z5. RPRIL KL Z3.5R 
BIOCITY 0DCR5E SønORb Din Z3. RPRIL KL. 10.30 

BIOCITY ARHU5 mRRDRb OCR ZØ. RPRIL KL. 10.30 

BIOCITY HCROlOb TIRbORb Din ZS. RPRIL KL. 10.30 

BIOCITY C5BJCR6 OnbDAb Din 30. RPRIL KL. 10.30 


Oplpu klassikprpn upd pn rækkp forprpmiprpr huor rppræspntantpr fra 
bkandinauisk UFO Information uil indlpdp filmpn oq fortællp om uirkpliqhpdpns UfO'pr. 

UFO-forskning 


AF DONALD A. 
JOHNSON 


Tiltrækkes ufoer af atomanlæg? 


I adskillige tilfælde er der rapporteret ufoer over atomkraftværker, nu¬ 
kleare forskningsinstitutioner og nukleare våbendepoter i bunkers på mili' 
tærbaser [1]. En stor del af observationerne er gjort ved højtklassificerede 
forsknings- og produktionsfaciliteter, som fx Los Alamos National Labora- 
tory i New Mexico, Old Ridge National Laboratory i Tennessee, Hanford 
Site i Washington og Savannah River Site i South Carolina. Mange af rap¬ 
porterne kommer fra meget erfarne videnskabsmænd og militærpersoner, 
som er godkendt til at arbejde med top-hemmeligt materiale. 


Ifølge en veldokumenteret serie af 
hændelser fra efteråret 1975 besøgte 
nattelys og "mystiske helikoptere" 
et bredt udsnit af amerikanske mi¬ 
litærbaser og missilområder langs 
USA’s nordlige grænse. Mellem den 
27. oktober og den 10. november 
kom der rapporter om ufoer fra 
nukleare våbenområder som Loring 
AFB i det nordlige Maine, Wurts- 
mith AFB i Michigan, Grand Forks 
AFB og Minot AFB i North Dakota 
og Malmstrom AFB i Montana. 

Der blev sendt F-106 jagere på 
vingerne fra Malmstrom nær Great 
Falis i forsøget på spore de ufoer, 
som dukkede op over missilområ¬ 
derne ved Moore, Harlowton, Le- 
wistown og mange andre militære 
installationer i nærheden af Malm¬ 
strom AFB [2]. 

En lignende bølge fandt sted i 
december 1948, Los Alamos; de¬ 
cember 1950, Oak Ridge; juli 1952, 
Hanford, Savannah River og Los 
Alamos; august 1965, F.E. Warren 
AFB i Wyoming; marts 1967, Mi¬ 
not AFB, Malmstrom AFB og Los 
Alamos; august 1968, Ellsworth 
AFB i South Dakota; august 1980, 
Warren AFB og Sandia National 
Laboratoriums og Kirtland AFB i 
New Mexico; december 1980, RAF 
Bentwaters i Suffolk, England; og 
oktober 1991, Tjernobyl atomkraft¬ 
værket i Ukraine og en missilbase 
nær Arkhangelsk i Rusland. 

Disse rapporter fåren til at 
tænke på, om intelligenserne bag 
ufoerne er særligt interesserede i 
atomvåben og atomenergi. Det, der 
i rapporterne tyder på, at der er en 
direkte forbindelse, er, at lysstråler 
eller energifelter bliver fokuseret på 
det nukleare materiale [3]. Adskil¬ 
lige uafhængige beretninger omtaler 
lysstråler, som bliver sendt direkte 
fra ufoen og ned på missilsiloer 


og de bunkers, som indeholder 
nukleart materiale. Måske trænger 
strålerne gennem murene [4,5]. Der 
er også dukket ubekræftede rygter 
op om, at våbnenes indstillinger er 
blevet ændret, hvis de ikke ligefrem 
er blevet gjort ubrugelige [6,7]. 

Nogle forskere mener, at ufoer¬ 
nes besætninger er meget interes¬ 
serede i sikkerheden på de nukleare 
installationer og spredningen af 
atomvåben og holder derfor øje 
med disse steder. Den 26. april 
1986, da Tjernobyl atomkraftværket 
brød sammen, blev der set en mes¬ 
singfarvet ildkugle mindre end 300 
m fra den forulykkede reaktor 4 
omkring tre timer efter den første 
eksplosion. To klare, røde lys blev 
fra ufoen rettet direkte mod reak¬ 
toren. Ufoen svævede i området i 
omkring tre minutter, så forsvandt 
lysstrålerne, og ufoen fløj langsomt 
mod nordvest. Den stråling, der 
blev målt, lige før ufoen dukkede 
op, var på 3.000 mil lirøntgen/time, 
mens strålingen efter blev målt til 
800 millirøntgen/time. Ufoen havde 
tilsyneladende fået strålingsniveauet 
bragt ned [8]. 

Er der nogen statistiske data, som 
peger i retning af en stor interesse 
for nukleare områder? I et forsøg på 
at afdække dette, har jeg gennem¬ 
gået alle ufo-bølger fra tiden efter 
Anden Verdenskrig. Den viste tabel 
er hentet fra UFOCAT 2002 databa¬ 
sen. Det drejer sig om observationer 
fra USA (se tabellen side 8). 

Jeg sammenligner observationer 
fra 164 amter med nukleare instal¬ 
lationer med 164 amter, som ikke 
har disse anlæg. De nukleare instal¬ 
lationer er steder, hvor der enten 
opbevares eller fremstilles nukleart 
materiale inklusive militære baser 
med atomvåben, og steder hvor 
man arbejder med nukleart ma¬ 


teriale enten kommercielt eller i 
forskningsøjemed. 

En nuklear installation kan være 
et lille atomkraftværk som Vermont 
Yankee Nuclear Power Station i 
Vernon, Vermont. Det kan også 
være en nuklear produktionsvirk¬ 
somhed som firmaet Rocky Flåts i 
Jefferson County, Colorado. Eller 
en atomvåbenbase som Bangor 
Naval Submarine Base i Silverdale, 
Washington. 

Amterne i kontrolgruppen blev 
valgt ud fra, at antallet af indbyg¬ 
gere gerne skulle være det samme 
i de to grupper og fra samme om¬ 
råde. Amter, hvor der engang havde 
været nukleare installationer, blev 
udelukket fra kontrolgruppen. 

Resultatet af min undersøgelse 
tyder på, at der er en væsentlig 
sammenhæng mellem nukleare 
installationer og antallet af både 
ufo-observationer og nærobservatio¬ 
ner (CE). Sammenhængen synes at 
være stærkere i amter med lave ind¬ 
byggertal, så resultatet er yderligere 
inddelt i fem kategorier afhængig af 
indbyggerantallet. 

Det er: 

a) amter med flere end 500.000 
indbyggere 

b) amter med mellem 225.000 
og 500.000 indbyggere 

c) amter med mellem 101.000 
og 225.000 indbyggere 

d) amter med mellem 50.000 og 
101.000 indbyggere 

e) amter med færre end 50.000 
indbyggere 

For amter med mellem 50.000 
og 101.000 indbyggere topper an¬ 
tallet af ufo-rapporter med 37,03 pr. 
100.000 indbyggere for de amter, 
hvor der er nukleare installationer, 
hvilket er 2,61 gange højere end for 
amter uden nukleare installationer. 

Donald A. Johnson vedligehol¬ 
der Center for UFO Studies’ 
UFOCAT database. Han har 
tidligere været medlem af 
CUFOS’ ledelse. Han bor i 
New Hampshire. 



Savannah River atomkraftanlægget. 


Totalt er antallet af ufo-observatio¬ 
ner 13,84 for amter med nukleare 
installationer og 9,59 for amter 
uden. 

For rapporter om nærobserva¬ 
tioner er antallet 2,58 pr. 100.000 
indbyggere for amter med nukleare 
installationer mod 1,79 for amter 
uden. 92 af amterne med nukleare 
installationer er formodede ufo- 
”hotspots” med fire eller flere nær¬ 
observationer, mens kun 70 af am¬ 
terne uden nukleare installationer 
kan betegnes som ufo-hotspots. 

Svaret på spørgsmålet ”om 
ufoer tiltrækkes af nukleare instal¬ 
lationer?” er altså ”ja”. Der er en 
overvægt på 3.051 ufo-rapporter fra 
amter med nukleare installationer 
i forhold til amter uden. Angående 
nærobservationer er der en over¬ 
vægt på 568. 

I en tidligere undersøgelse, 
hvor der også blev brugt data fra 
amterne, blev det konstateret, at 
uddannelse havde forbindelse med 
ufo-rapporter. Fra de amter, hvor 
en stor del af indbyggerne havde 
studentereksamen, kom der flere 
ufo-rapporter [9]. Så det er vigtigt 
at kontrollere indbyggernes uddan¬ 
nelsesniveau i amter med nukleare 
installationer og amter uden. 

Fra den amerikanske folketæl¬ 
ling i 1960 (valgt da de fleste 
hændelser fandt sted for mange år 
siden), ved vi, at middeltallet af 
voksne (personer over 25 år) med 
studentereksamen i de 164 amter 
med nukleare installationer var 
43,7%. Til sammenligning var der 


38,9% i amter uden nukleare instal¬ 
lationer. 

Det er almindelig kendt, at 
nukleare faciliteter beskæftiger 
veluddannede ansatte, og det kan 
være grunden til den lille forskel i 
uddannelse mellem de to grupper. 
Om den lille forskel kan forklare 
overvægten af ufo-rapporter, er dog 
tvivlsomt. 

Så vi står med lidt af et problem. 
Der kommer flere ufo-rapporter fra 
egnene omkring nukleare installati¬ 
oner. Antager man, at ufoer er styret 
af intelligente væsener, bør vi være 
opmærksomme, da de intelligente 
væseners bevæggrunde er ukendte. 

Det ligger helt fast, at ufoer gen¬ 
nem mange år er dukket op over 
højtklassificerede nukleare facilite¬ 
ter. Det ligger også fast, at hændel¬ 
serne den 11. september 2001 har 
gjort os opmærksom på, hvor sår¬ 
bare nukleare installationer er over 
for terroristangreb. Det betyder, at 
de nationale sikkerhedstjenester bør 
rette deres opmærksomhed mod 
netop problemet med, at ufoer træn¬ 
ger ind i luftrummet over nukleare 
installationer. 

Uanset, hvilke motiver ufoernes 
besætninger har, ville jeg rette min 
opmærksomhed mod dem, hvis jeg 
var direktør for Homeland Security. 

□ 

Kilde: 


IUR, Summer 2002 /-for 


Noter: 


1. UFOCAT 2002 databasen in¬ 
deholder 289 rapporter med felter 
kodet som ”missil” eller ”nukleare” 
faciliteter. Disse rapporter strækker 
sig helt fra marts 1944 (observation 
ved Yakima, Washington, ikke langt 
fra fabrikken i Hanford, som under 
Anden Verdenskrig producerede 
plutonium) til oktober 2001 (en 
observation ved et atomkraftværk i 
Kent, England). Mindst 52 af disse 
rapporter er nærobservationer. 

2. Citizens Against UFO Secrecy, 
Documents Describing UFO/ 
Helicopter Overflights of U.S.A.F. 
Bases 11975. Evanston, ill.: Center 
for UFO Studies, 1976. 

3. Loqueffret, Brittany, France, 
February 1961. Pierre Gestin i Phé- 
noménes Spatiaux, ]uY\ 1973, side 
26. 

4. Dugway Proving Grounds, Utah, 
25. april 1950, Loren Gross, UFOs, 
a History 1950: april-juli. Fremont 
Californien: The Author, 1982, side 
34. 

5. RAF Bentwaters, 27. December 
1980. Richard H. Hall, The UFO 
Evidence Volume II: A Thirty-year 
Report. Lanham, Md.: Scarecrow 
Press, 2001, siderne 99-108. 

6. Minot AFB, 5. marts 1967. Do¬ 
nald E. Keyhoe, Aliens from Space: 
The Real Story of Unidentified 
Flying Objects. Garden City, N.Y.: 
Doubleday 1973, siderne 10-11. 

7. Malmstrom AFB, 16. marts 
1967. Hall, side 333. 

8. Paul Stonewell, The Sovjet UFO 
Files. New York, Quadrillion Pub- 
lishing 1998, siderne 68-69. 

9. David R. Saunders, “Some 
New Lines for UFO Research”, i 
MUFON ’72 Conference Proce- 
dings. Quincy, Ill., Midwest UFO 
NetWork, 1972, siderne 130-145. 

UFO-forskning 


Forekommer der flere ufo-rapporter ved 
nukleare installationer? 

En sammenligning mellem amter i USA med nukleare installationer med 
samme antal amter uden sådanne installationer i samme regioner og 
med samme indbyggerantal. 


Total 



Antal 

Antal 

ufo¬ 

CE- 

ufoer/ 

CE/ 



Indbyggere 

rapporter 

rapporter 

100.000 

100.000 

Sager 

164 med nuklear 

61.368.144 

8.495 

1.584 

13,84 

2,58 

Kontrol 

164 uden nuklear 

56.771.476 

5.444 

1.016 

9,59 

1,79 

Amter med/amter uden 




1,44 

1,44 


a) Amter med flere end 500.000 

Antal 

indbyggere 

Antal 

ufo¬ 

CE- 

ufoer/ 

CE/ 


Indbyggere 

rapporter 

rapporter 

100.000 

100.000 

Sager 33 med nuklear 

43.341.055 

4.939 

832 

11,40 

1,92 

Kontrol 33 uden nuklear 

38.383.010 

3.245 

560 

8,45 

1,46 

Amter med/amter uden 




1,35 

1,32 


b) Amter med mellem 250.001 

Antal 

og 500.000 indbyggere 

Antal ufo- 

CE- 

ufoer/ 

CE/ 

Sager 31 med nuklear 

Indbyggere 

10.918.990 

rapporter 

1.700 

rapporter 

343 

100.000 

15,57 

100.000 

3,14 

Kontrol 31 uden nuklear 

11.144.549 

1.280 

241 

11,49 

2,16 

Amter med/amter uden 




1,36 

1,45 


c) Amter med mellem 101.001 

og 250.000 indbyggere 




Antal 

Antal 

ufo¬ 

CE- 

ufoer/ 

CE/ 


Indbyggere 

rapporter 

rapporter 

100.000 

100.000 

Sager 25 med nuklear 

3.519.679 

638 

136 

18,13 

3,86 

Kontrol 25 uden nuklear 

3.649.492 

421 

95 

11,54 

2,60 

Amter med/amter uden 




1,57 

1,48 


d) Amter med mellem 50.001 

og 101.000 indbyggere 




Antal 

Antal 

ufo¬ 

CE- 

ufoer/ 

CE/ 


Indbyggere 

rapporter 

rapporter 

100.000 

100.000 

Sager 34 med nuklear 

2.494.943 

924 

209 

37,03 

8,38 

Kontrol 34 uden nuklear 

2.499.389 

355 

82 

14,20 

3,28 

Amter med/amter uden 




2,61 

2,55 

e) Amter med færre end 50.000 indbyggere 





Antal 

Antal 

ufo¬ 

CE- 

ufoer/ 

CE/ 


Indbyggere 

rapporter 

rapporter 

100.000 

100.000 

Sager 42 med nuklear 

1.093.477 

294 

64 

26,89 

5,85 

Kontrol 42 uden nuklear 

1.095.036 

143 

38 

13,06 

3,47 

Amter med/amter uden 




2,06 

1,69 

En virkelig nærkontakt med en ufo 


Det er ikke særlig tit, at en bil faktisk bliver ramt af en ufo, men det skete 
tilsyneladende i november 1998. En kvinde var ude at køre i staten Michi- 
gan i USA, da hun så et lys på himlen. Et øjeblik efter ramte det hendes bil 
og efterlod en underlig substans på bilen. 



Det var den 27. november 1998. En 
kvinde på 70, kaldet HS, var ude 
at køre tæt ved Mount Clemens, en 
forstad til Detroit i Michigan. Hun 
kørte på en bivej med meget åben 
land omkring sig. Det var mørkt, 
og klokken var mellem kl. 19 og 
19.30. Hun var alene i sin røde Ford 
Escort stationcar fra 1992. Vejret 
var forholdsvist klart med enkelte, 
højtliggende skyer. Der var ikke an¬ 
dre biler på vejen. 

Pludselig - uden nogen form 
for advarsel - kom der et objekt til 
syne på hendes højre side. Det var 
på størrelse med en fodbold og kom 
hastigt imod hende. Det bevægede 
sig nedad i en vinkel på 45 grader 
mod jorden. Objektet lyste klart og 
havde en form for stråler i kanten. 

HS blev naturligvis bange og be¬ 
kymret, men hun nåede ikke at rea¬ 
gere, inden objektet ramte hendes 
bil lige over højre side af forruden 
ved tagsammenføjningen. 

Da fænomenet ramte bilen, 
kom der en lav lyd, men bilens 
bevægelse blev ikke berørt af sam¬ 
menstødet. HS bemærkede ikke, 
hvordan objektet forsvandt, men 
var lettet over, at det hele var forbi. 
Hun kørte derefter hjem. 

Hjemme undersøgte HS bilen. 
Der var ikke nogen bule eller ridser 
på bilen i højre side, hvor fæno¬ 
menet havde ramt. Men lige over 
forruden i højre side var der afsat 
noget substans samme sted, som 
fænomenet havde ramt. Det var en 
usammenhængende streg på 25-30 
cm. 

I første omgang gjorde HS ikke 
mere ved sagen. Hun mente ikke, at 
der var basis for en forsikringssag 
- eller også var hun ikke meget for 
at fortælle historien til forsikrings¬ 
selskabet. Hun fortalte heller ikke 
andre om hændelsen før lang tid ef¬ 
ter. Der gik omkring et år, inden HS 
kontaktede en ufo-undersøger fra 
MUFON (Mutual UFO NetWork), 
hvorefter undersøgelsen af sagen 
gik i gang. 


Det efterladte 


På trods af, at der var gået et år og 
en vinter med regn og blæst, var 
der stadig noget materiale på bilen. 
Der blev taget en prøve af det, som 
blev sendt til kemikeren Phyllis 
Budinger. Der var dog så lidt af ma¬ 
terialet, at der var grænser for, hvor 
mange undersøgelser der kunne 
foretages. 

Det blev ligeledes undersøgt, 
hvad bilens maling bestod af, så det 
var muligt at afgøre, hvilke stoffer 
der faktisk kunne stamme fra det 
ukendte materiale. Blandt andet 
blev der fundet epoxy i materialet, 
men det stammede formodentligt 
fra bilens maling. 

I materialet blev der fundet 
kaolin (et aluminiumsilikat), en 
metaloxid og et celluloidlignende 
materiale. Alle disse syntes ikke at 
komme fra bilens lak, men i stedet 
fra det ukendte materiale. Sidst¬ 
nævnte celluloidlignende stof var 
af en type, der kunne komme fra 
organisk materiale, fx vegetation. 
Silikatet kunne komme fra naturligt 
materiale såsom jord eller snavs. 

Yderligere analyser viste, at det 
efterladte materiale næppe havde 
været varmt, og det var dermed ikke 
særlig sandsynligt, at selve objektet 
havde været varmt. Dette synes der¬ 


med at udelukke sådan noget som 
fyrværkeri, der netop ville have ef¬ 
terladt varmt materiale på bilen. 

Spekulationer 


Således står sagen efter analyser 
fra MUFON og CUFOS (Center 
for UFO Studies) - betegnet som 
mystisk og uopklaret. Baseret på 
analyser af det materiale, der blev 
fundet på bilen, kunne det dreje sig 
om naturligt materiale fra planter 
og jord. Det er derfor undersøger¬ 
nes antagelse, at det kunne være 
afsat af ufoet, efter det havde været 
landet et eller andet sted, om end 
det er rene spekulationer. 

Det er bemærket ovenfor, at det 
ikke kunne have været fyrværkeri, 
og desuden menes HS at have god 
erfaring med fyrværkeri, så det ville 
hun have genkendt. På samme måde 
udelukker man fænomener som 
meteoritter, der ikke ville lyse i den 
nærhed af jorden - hvis det virkelig 
havde været et så usandsynligt sam¬ 
mentræf. 

Et kuglelyn var en mulig teori, 
men eftersom vejret ikke var skyet 
eller regnfuldt, mener man også, 
at dette kan udelukkes. Det kunne 
måske være en genstand kastet mod 
bilen, men dette stemmer ikke med 
observationens øvrige detaljer. 


AF PER ANDERSEN 


(Tegning: Henrik 
Klinge Pedersen) 

Observationer 


Derfor står sagen tilbage som et 
af de mere mystiske tilfælde i nyere 
tid, hvor et ufo både er blevet set, og 
hvor det har efterladt fysisk mate¬ 
riale på den bil, som det ramte. Den 
bliver endog af efterforskerne sat ind 
i sammenhæng med eksklusive ame¬ 
rikanske tilfælde med ufoer og biler. 

For få spekulationer? 


Eller er det nu også et af de mere 
mystiske tilfælde i nyere tid? 

I virkeligheden er sagen slet 
ikke så tilforladelig, som den umid¬ 
delbart ser ud til at være. Og det er 
egentligt lidt beskæmmende at se, 
at der stadig i såkaldt seriøse ufo¬ 
kredse bliver begået de samme klas¬ 
siske misforståelser, som der nu er 
blevet begået igennem 50 år. 

Alene ønsket om, at der skal 
være ukendte objekter på spil, må 
være baggrunden for, at der ikke 
bliver foretaget nogen tilstrækkelig 
åben undersøgelse af en sådan sag. 
Ellers kan jeg ikke forklare, hvor¬ 
dan helt oplagte muligheder overses 
eller undgås. 

Lad os starte med det basale: En 
stor del af denne sag hviler på for¬ 
holdet, at det observerede fænomen 
afsatte et spormateriale på bilen. 

Men hvad er beviserne for, at mate¬ 
rialet stammede fra lyset? Faktisk in¬ 
gen - der er stort set intet, der støtter 
antagelsen om, at det fundne mate¬ 
riale på bilen har noget som helst at 
gøre med det observerede fænomen! 

Det er en af ufo-sagens mest 
udbredte misforståelser: To uafhæn¬ 
gige hændelser bliver koblet sam¬ 
men, og dermed bliver hele sagen 
meget mere mystisk. Der er masser 
af eksempler på dette - også fra 
Danmark. Et af dem er den såkaldte 
Stensved-sag. 

Stensved-sagen 


En herre i Stensved var i november 
1994 lige gået i seng, da han ka¬ 
stede et blik ud af vinduet. Der så 
han et projektørlys i en frugtplan¬ 
tage eller bagved den. Han anslog 
afstanden til 100-200 meter - det 
undrede ham, da der ikke boede 
nogen i den retning. Ca. 10 min. se¬ 
nere så han en skikkelse løbe forbi 
haven 5 meter fra vinduet. Skikkel¬ 
sen havde, hvad han beskrev som 
en mørk ”fantomdragt” på. Igen 
blev observatøren forundret, men 
han lagde sig dog til at sove. 

Næste nat skete der igen noget. 
Først hørte han en lyd, som om no¬ 
get skrabede imod taget, og da han 


trak gardinet fra, så han en meget 
skarp lysstråle nede på terrassefli¬ 
serne umiddelbart foran vinduet. 
Strålen var rund og ca. en meter i 
diameter og blændende skarp. Efter 
4-5 sekunder blev lyset svagere og 
forsvandt. Næste morgen opdagede 
observatøren to sorte striber ned ad 
taget. Han mente ikke, at striberne 
havde været der før - og taget var i 
øvrigt få år gammelt og ellers helt 
frit for grønalger. 

Der blev taget prøver af taget. 
Analyserne pegede i retning af, at 
der var tale om biologisk materiale, 
sandsynligvis en kortvarig opblom¬ 
string af sporer på taget. Sporene 
kunne være kommet efter, at regnen 
havde skyllet nogle fugleklatter ned 
ad taget. Dette materiale var det 
eneste håndfaste ved observationen, 
og analyserne gav altså et forslag til 
forklaring af dette. 

De øvrige elementer kunne også 
tolkes som dele af en mystisk hæn¬ 
delse - eller som flere uafhængige 
dele, hvilket er mere sandsynligt. 

Alternativet 


Bilsagen fra Michigan har de 
samme elementer. Kvinden oplever, 
hvordan noget flyver imod bilen, og 
hun mener, at bilen bliver ramt (el¬ 
ler er det en efterrationalisering, ef¬ 
ter hun fandt stoffet på bilen?). Hun 
indrømmer selv, at hun blev meget 
forskrækket, og det er ikke sand¬ 
synligt, at hun kan huske lige præ¬ 
cist, hvor fænomenet skulle have 
ramt bilen (hvis det ramte bilen). 
Man skal desuden erindre, at hun er 
70 år gammel. Da hun kom hjem, 
undersøgte hun bilen og fandt et ef¬ 
terladenskab i det generelle område, 
hvor hun mener, fænomenet ramte 
bilen. Hendes konklusion er så, at 
substansen på bilen naturligvis må 
komme fra objektet. 

Den mulige fejltagelse bliver ført 
videre af undersøgerne, der uden at 
sætte spørgsmålstegn ved sammen¬ 
hængen, baserer sig på kvindens 
udsagn om, at materialet stammer 
fra fænomenet. 


Der synes endda at være en 
uoverensstemmelse i sagen. Vidnet 
beskriver, hvordan fænomenet ramte 
bilen lige over frontruden i højre 
side. Billedet af bilen antyder deri¬ 
mod (se foto nederst på siden), at 
materialet findes langs bilens højre 
kant - muligvis så langt tilbage som 
ved bagkanten af forruden. Denne 
uoverensstemmelse bliver ikke kom¬ 
menteret at undersøgerne. 

At der ikke er nogen sammen¬ 
hæng, støttes faktisk af sagens 
fakta. Hvis en kørende bil bliver 
ramt af noget, der afsætter et mærke 
på 25-30 cm, vil det næppe være 
gået så stille af, som observatøren 
beskriver. I det mindste ville man 
kunne mærke et ryk i bilen og en 
kraftigere lyd end den rapporterede. 

Hvis man antager, at der ikke er 
sammenhæng mellem substansen på 
bilen og fænomenet, falder sagen 
temmelig meget til jorden. Materialet 
kunne sagtens være afsat på anden 
vis, da det netop kunne stamme fra 
ting i naturen som planter og jord. 
Der er et utal af måder, hvormed det 
kunne være havnet på bilens kant. 

HS’ observation af selve fæno¬ 
menet er ikke så mystisk, hvis det 
blot har været en observation af et 
lys på himlen. Og det er langt fra 
sikkert, at lyset har været så tæt på 
bilen, som hun oplevede det. Der 
findes utallige observationer, hvor 
observatører mener, fænomener er 
tæt på uden at være det - faktisk 
har SUFOI lavet undersøgelser, der 
beviser, at folk er ude af stand til at 
vurdere afstande til fjerne lysfæno¬ 
mener på en mørk himmel. 

Alt i alt er det langt fra godt¬ 
gjort, at der er noget videre mystisk 
ved observationen, og der er gode 
muligheder for helt naturlige for¬ 
klaringer. Men det er ikke det mest 
skuffende ved sagen. Det mest 
skuffende er, at de beskrevne ele¬ 
mentære fejl stadig bliver begået af 
seriøse ufo-forskere. 

□ 

Kilde: 


IUR, 2002, nr. 1 

Astronauten og ufoerne 


Den amerikanske astronaut Gordon Cooper har ofte fortalt om egne ufo¬ 
observationer, men hvad har han set, og holder hans oplysninger for en 
nærmere undersøgelse? 

Det er en almindelig antagelse, at en politibetjent eller en pilot er en bedre 
og mere troværdig observatør, når det drejer sig om ufo-observationer. Og 
i en sådan sammenhæng kan man vel ikke tænke sig et bedre øjenvidne 
end en vaskeægte astronaut, eller? 


Cooper og ufoer 


Den amerikanske astronaut Leroy 
Gordon Cooper, Jr., født den 6. 
marts 1927, har gennem mange år 
været kendt for sin interesse for 
ufo-fænomener, og han har ved 
forskellige lejligheder fortalt om 
sine egne observationer af uidenti¬ 
ficerede flyvende objekter. Der har 
endvidere i forskellige bøger og 
tidsskrifter cirkuleret beretninger 
om en ufo-observation, som Gordon 
Cooper skulle have haft under sin 
Mercury 9 flyvning. 

Det er sin sag ”at tro på ufoer”, 
hvad det så end måtte indebære. En 
helt anden sag er det imidlertid at 
berette om observationer af ufoer 
- beretninger, der på forskellig vis 
måske har mulighed for at blive 
efterprøvet. Men hvem er Gordon 
Cooper, og hvad har han egentlig 
sagt om ufoer? 

Coopers rummissioner 

Leroy Gordon Cooper, Jr., blev al¬ 
lerede i 1959 udvalgt som medlem 
af den første gruppe amerikanske 
astronauter under Mercury-pro- 
grammet. Han opsendtes den 15. 


maj 1963 med rumkapslen ”Faith 
7” på Mercury 9 rummissionen 
og blev den første amerikaner, der 
opholdt sig i rummet i mere end et 
døgn cirklende alene om Jorden 22 
gange. 

Han var reservepilot på Mercury 
8, og i august 1965 var han 
commandpilot på rumkapslen Ge- 
mini 5, hvor han fløj sammen med 
astronauten Charles ”Pete” Con¬ 
rad, og året efter var han reserve 
commandpilot på Gemini 12. Han 
er altså en erfaren astronaut, som 
det amerikanske rumprogram i høj 
grad har baseret sig på, og han har 
en solid baggrund. 

Allerede tidligt har Cooper in¬ 
teresseret sig for emner som liv i 
rummet og ufoer og har ytret sig 
offentligt herom. Bogen om de syv 
Mercury astronauter ”We Seven” 
udkom på dansk i 1962 på Berling- 
ske Forlag med titlen ”Jorden rundt 
på 80 minutter”. Her fortæller Gor¬ 
don Cooper (i uddrag red.) om sin 
egen baggrund: 

”Jeg kan takke min far for min 
karriere som flyver. Jeg begyndte 
at flyve sammen med ham, da jeg 
var en lille dreng, og jeg har haft 
flyvningen i blodet lige siden. Han 


havde aldrig fået nogen rationel 
flyveruddannelse, men han var al¬ 
ligevel blevet en udmærket pilot, og 
under Anden Verdenskrig avance¬ 
rede han til oberst af reserven i fly¬ 
vevåbnet. I sin civile tilværelse var 
han underretsdommer i Oklahoma. 

Jeg kunne flyve en maskine, før 
jeg var 10 år, men fik ingen egentlig 
undervisning, før jeg var cirka 15 år 
gammel. Der gik imidlertid nogen 
tid, før jeg valgte flyvningen som 
livsbane. De militære flyveskoler 
optog ingen elever det år, jeg blev 
student. 

Da jeg ikke kunne blive flyver, 
meldte jeg mig til US Marine Corps 
straks efter min eksamen. Krigen 
holdt imidlertid op, før jeg nåede 
at komme til fronten, og jeg blev 
hjemsendt til Hawaii, hvor mine 
forældre nu boede. 

Jeg begyndte at studere ved 
University of Hawaii, og her traf 
jeg min kone, Trudy. Hun var selv 
aktiv flyver og var ved at få autori¬ 
sation som flyvelærer. Vi blev gift i 
Honolulu og boede der i to år, mens 
jeg studerede. Jeg blev udnævnt til 
reserveløjtnant i hæren under stu¬ 
diet og søgte over til flyvevåbnet. 

Som led i min værnepligt blev 


AF OLE 

HENNINGSEN 

jeg uddannet som jagerpilot og 
gjorde derefter frivillig officerstje¬ 
neste ved en jagereskadrille hos de 
amerikanske styrker i Sydtyskland. 

Da jeg kom hjem til USA - jeg 
havde fortsat mine studier pr. kor¬ 
respondance - fuldførte jeg mit stu¬ 
dium som polytekniker med aero¬ 
plankonstruktion som speciale og 
blev derefter ansat som militær test¬ 
pilot. Det var en glimrende stilling, 
og jeg havde det held at komme til 
at deltage i en række overmåde in¬ 
teressante forsøgsrækker. 

En dag læste jeg så, at McDon- 
nell Aircraft Corporation i St. Louis 
havde påtaget sig at bygge en 
rumkapsel. Dette interesserede mig 
meget, for jeg havde ofte spekuleret 
på, hvor længe det mon ville vare, 
før mennesket begyndte at erobre 
verdensrummet. Jeg havde den idé, 
at der måske fandtes nogle interes¬ 
sante former for liv ude i rummet, 
vi kunne opdage og lære at kende. 

Jeg troede ikke på eventyr, men 
efter min mening har der været alt 
for mange tilfælde af Uidentifice¬ 
rede genstande”, der er observeret 
rundt om på Jorden, til, at vi kan 
udelukke muligheden af, at der ek¬ 
sisterer en eller anden form for liv 
uden for vor egen jord. 

Jeg vil på ingen måde påstå, at 
der foreligger beviser i så hense¬ 
ende, men den omstændighed, at 
mange erfarne piloter har meldt om 
besynderlige iagttagelser, der ikke 
er lette at forklare, har altid skærpet 
min videbegærlighed med hensyn 
til verdensrummet. 

Simpel nysgerrighed var ikke en 
hovedgrund til, at jeg gerne ville 
være astronaut, men jeg tror på den 
anden side, at enhver opdagelses¬ 
rejsende eller forsker må være i be¬ 
siddelse af en vis videbegærlighed 
eller nysgerrighed, som driver ham 
til at gøre nye opdagelser. 

Da jeg blev kaldt til Washington 
og orienteret om projektet og astro¬ 
nauternes rolle i dette - ikke kun 
som piloter, men som medarbejdere 
i den tekniske udvikling af projektet 
- stod det mig straks klart, at jeg 
ville være med. 

Jeg kendte en del af de andre 
testpiloter, der var samlet i Wa¬ 
shington, og jeg kunne se, at det 
ville blive en hård konkurrence. Jeg 
ville imidlertid gøre mit bedste. 

I det efterfølgende program blev 
vi udsat for fysiologiske prøver 
eller belastningsprøver på Wright- 
Patterson Air Force Base. Vi blev 
endvidere underkastet et utal af 
afhøringer og psykologiske prøver. 


Derefter kom de fysiske undersø¬ 
gelser på Lovelace Clinic i Albu- 
querque. Nogle af disse prøver var 
særdeles ubehagelige. 

Da det hele var overstået, havde 
jeg indtryk af, at jeg havde klaret 
mig rimeligt godt. Jeg tog så fjorten 
dages orlov og gjorde klar til at 
flytte familien. To dage efter, at jeg 
var kommet hjem fra denne orlov, 
blev jeg ringet op og ønsket tillykke 
- jeg var altså definitivt optaget på 
astronaut-holdet. Jeg havde været så 
sikker på, at det ville lykkes, at vi 
kunne rejse samme dag.” 

Gordon Cooper, eller Gordo, 
som han blev kaldt i daglig tale 
af de øvrige astronauter, var Mer- 
cury-gruppens Benjamin, men hans 
astronautiske interesser overgik 
dog alle de andre. Han fortalte 
herom: 

”Da jeg er den yngste, mener 
jeg, at jeg måske har større mulig¬ 
heder for at opleve noget virkelig 
morsomt i dette job end nogle af 
de andre. Jeg har kendt piloter, der 
kunne blive ved, til de var over 
halvtreds. Jeg har altså godt 20 
år endnu. Jeg kunne tænke mig at 
komme til månen - det lægger jeg 
planer om. Og jeg mener, at jeg en 
skønne dag vil komme til Mars.” 

Med sine nuværende 75 år på 
bagen ser det dog ikke ud til, at 
Gordon Coopers 40 år gamle ønsker 
længere er realistiske. Det nærme¬ 
ste, han kom Månen, var nok som 
reserve commandpilot på Apolio 
10 . 

Astronauten om ufoer 


I bogen ”Leap of Faith: An Astro- 
naut’s Journey in the Unknown” 
(HarperCollins Publishers 2000, 

279 sider) har Gordon Cooper brugt 
en del plads på at fortælle om ufoer 
og sine to observationer. 

Den første ufo-oplevelse fandt 
sted, medens Cooper var udstatio¬ 
neret som jagerpilot ved 525. Figh¬ 
ter Bomber Squadron på Neubiberg 
basen i Tyskland. Den anden ople¬ 
velse var i forbindelse med en film, 
angiveligt optaget af underordnede 
på den amerikanske militærbase 
Edwards Air Force Base i Califor¬ 
nien. 

Gordon Cooper fortæller endvi¬ 
dere, at han fotograferede det nu så 
kendte og omdiskuterede Area 51 
fra rummet, dog uden at vide det på 
daværende tidspunkt. 

Mange har læst disse beretnin¬ 
ger, men kun få har forsøgt at un¬ 
dersøge kvaliteten af udsagnene. 


Interview med Oberg 



Rumfartshistorikeren James Oberg i 
arkivet med tusindvis af fotos fra måne¬ 
landingerne. 

(Foto: C las Svahn) 

Journalisten og forfatteren Clas 
Svahn har i det seneste nr. (4/2002) 
af UFO-Sveriges tidsskrift, UFO- 
Aktuellt , (Box 175, S-733 23 Sala) 
skrevet om sit møde med den 
amerikanske rumhistoriker James 
Oberg, der tidligere har været 
NASA-ansat. James Oberg har i 
mange år beskæftiget sig med ufo¬ 
hændelser og er desuden ekspert på 
russisk rumforskning. Om Coopers 
oplevelser siger Oberg: 

”Coopers fortællinger viser tyde¬ 
ligt, hvordan en person med intel¬ 
ligens og integritet kan fortælle en 
beretning, som i opsigtsvækkende 
grad er drevet bort fra de oprinde¬ 
lige stimuli. 

Hans beskrivelser er en advarsel 
til alle om ikke at tro på nogen, blot 
fordi han har fine titler, eller fordi 
vedkommende siger, at tingene 
er undersøgt. Vi ved bl.a. gennem 
afdøde astronom J. Allen Hynek, 
at en rapport må være gennemgået 
en grundig undersøgelse, inden den 
kan tages som bevis for noget som 
helst. Og Coopers historierer alt 
for anvendelige som propaganda for 
ufo-interesserede, til at nogen har 
haft lyst til at undersøge dem. Så 
vidt jeg ved, er jeg den eneste, som 
har kontrolleret dem.” 

Oberg er ikke imponeret. Gordon 

Coopers udtalelser er for ham blot 
endnu et eksempel på, at der ikke 
findes nogen kobling mellem en 
persons uddannelse, job og intelli¬ 
gens og så, om hans historie virke¬ 
lig er korrekt. 

Jagerpiloten Cooper så ufoer 


I bogen ”Leap of Faith” fortæller 
Gordon Cooper om sin ufo-obser¬ 
vation som jagerpilot i Tyskland i 
1951, bl.a.: 

“Da alarmen lød, styrtede jeg og 
mine andre vagthavende kammera¬ 
ter ud og bordede vore F-86 Sabre- 
jets for at jage de fremmede. 

Vi nåede vor maksimumshøjde 
på 45.000 fod, men de var stadig 
over os og fløj meget stærkere end 
os. Jeg kunne se, at det ikke var 
vejrballoner, russiske MIG-jagere 
eller andre jagerfly, som jeg tidli¬ 
gere har set. 

De var sølvmetalliske og taller¬ 
kenformede. Vi kunne ikke komme 
så tæt på, at vi kunne få en opfat¬ 
telse af deres størrelse. De var helt 
enkelt for langt oppe. 

I løbet af de næste 2-3 dage 
passerede tallerkenerne dagligt over 
basen. Af og til i grupper på fire, 
andre gange helt op til seksten. De 
kunne udmanøvrere os, som de 
ville. De bevægede sig med forskel¬ 
lige hastigheder, af og til langsomt, 
og af og til kunne de standse op, 
medens vi fløj frem under dem. Vi 
havde ingen anelse om, hvorvidt de 
iagttog os, eller hvad de havde for. 

De fløj over basen med jævne 
mellemrum hele dagen igennem, 
almindelig i en øst-vestlig kurs over 
Europa,” slutter Gordon Cooper sin 
beretning. 

Fandt hændelsen sted? 


James Oberg har på forskellig måde 
forsøgt at undersøge og få bekræftet 
sagen og fortæller herom: 

”Jeg kontaktede et dusin med¬ 
lemmer af Gordon Coopers hold 
incl. meteorologer i Tyskland i 



1951, og ingen af dem fattede et 
ord af, hvad Cooper mente med, 
at han havde set et antal ukendte 
objekter flyve over himlen. Ingen 
har set noget usædvanligt, ud over 
en enkelt pilot, der fortalte, at han 
nogle gange havde set en sovjetisk 
MIG-jager. 

Så på trods af, at Gordon Cooper 
skriver, at hele basen jagede tal¬ 
lerkenerne, havde ingen af dem, 
jeg talte med, en anelse om, hvad 
Cooper mente. 

”Neubiberg Air Force Base lig¬ 
ger i omegnen af Miinchen, så jeg 
kontaktede politi- og avisarkiver i 
Miinchen,” fortæller rumfartshisto¬ 
rikeren James Oberg videre til Clas 
Svahn og fortsætter. 

”Jeg var i kontakt med den ufo¬ 
forening, som var aktiv i starten 
af halvtredserne. Ingen af stederne 
var der noget at hente. Ingen steder 
fandtes der noget, der blot mindede 
om Coopers rapport. Så Cooper er 
den eneste, der siger, at dette nogen 
sinde har fundet sted.” 

Enkelt pilot bekræfter 


Her svigter James Obergs hukom¬ 
melse måske ham selv lidt, da han 
i en omfangsrig artikel om Cooper 
på internettet på adressen http: 
//www. jamesoberg.com/ufo.html 
omtaler en af de øvrige piloter, John 
Bonner, der efter egne angivelser 
havde fløjet sammen med Gordon 
Cooper. 

”På et tidspunkt,” fortæller John 
Bonner i et brev til Oberg, ”i en stor 
formationsflyvning iagttog jeg et 
stort antal objekter meget højt over 
os. På et andet tidspunkt blev to af 
os en søndag morgen alarmeret for 
at forfølge et stort antal objekter, 
der kom ind fra østlig retning. Vi 
nåede dog ikke at forfølge dem, da 
de vendte om, inden vi nåede så 
langt.” 

Men denne pilot var også den 
eneste af de mange basefolk, der 
meldte tilbage med en beretning, 
der mindede blot en lille smule om 
Coopers oplevelser i Tyskland. 

Kilder skal undersøges 


James Oberg påpeger endnu en 
gang i sine udtalelser til Clas Svahn 
fra UFO-Sverige, at man må have 
fat i observatørers ”rå beretning” - 
og ikke tolkninger af den. Når han 
har diskuteret dette med kolleger, 
der har undersøgt nedstyrtninger af 
fly, kan han se, at de arbejder ud fra 
samme indstilling. 


Piloter er dårlige vidner 


”Piloterne var de dårligste vidner, 
fuldstændig i modstrid med, hvad 
folk almindeligvis tror,” siger Oberg 
og fortsætter: ”Vi vil gerne tro, at 
eftersom piloten kender teknikken 
og hvordan hans fly fungerer, så må 
han også være den bedste observa¬ 
tør. Men det er fuldstændig forkert. 
Piloter ser, oplever og tolker, det 
han ser, ud fra en hypotese om, 
hvad det er, han ser. Og det er fint 
nok, hvis altså hans forudfattede 
mening er korrekt. Er den ikke det, 
så bliver det, han ser, filtreret og 
formet, så det passer ind i det møn¬ 
ster, som han tror, han ser. Det hele 
sker ubevidst. 

I mange tilfælde burde de, der 
undersøger flyveulykker, hellere 
have en mormor end en pilot som 
vidne - en der ikke forstår, hvad 
hun ser. Alt, hvad hun kan gøre, 
er uden tolkninger at fortælle om, 
hvad hun rent faktisk har set. Og 
det er ofte ganske glimrende. 

J. Allen Hynek forstod dette og 
betegnede piloter som de ringeste 
observatører,” tilføjer James Oberg. 

UFO-landing på luftbase? 


Gordon Coopers beretning om sin 
anden ufo-oplevelse fylder også 
flere sider i hans bog ”Leap of 
Faith”. 

Hændelsen fandt efter Coopers 
oplysninger sted den 3. maj 1957 på 
Edwards Air Force Base i Califor¬ 
nien i USA. Der er tale om en næ¬ 
sten legendarisk flyvebase, hvor alle 
testpiloterne og deres testfly holdt 
til. Bogen og filmen ”Mænd af rette 
støbning” omhandler livet på denne 
base. Det var her, man i halvtred¬ 
serne slog den ene flyverekord efter 
den anden. 

Gordon Cooper fortæller i sin 
bog, hvordan to kameramænd, 
James Bittick og Jack Gettys, be¬ 
fandt sig ude ved startbanen for at 
filme et nyt kameraovervågnings¬ 
system, som skulle følge flyene 
under landingen. Klokken var otte 
om morgenen, og med sig havde 
de både filmkamera og almindeligt 
kamera. Ifølge Cooper dukkede 
kamerafolkene op senere på formid¬ 
dagen og fortalte råbende og meget 
ophidsede, at de begge havde set og 
filmet en mærkelig tallerken, som 
ikke alene var fløjet over flyveba¬ 
sen, men også var landet foran dem. 

Cooper var på det tidspunkt kap¬ 
tajn og også deres nærmeste chef. 
Han udspurgte Bittick og Gettys og 

Edwards AFB, 
Californien, maj 
1957. 


fik det snart på det rene, at de ikke 
blot havde set, hvordan tallerkenen 
havde foldet tre landingsstel ud og 
var landet halvtreds meter fra dem 

- de havde også filmet og fotogra¬ 
feret hændelsen. 

”Da de havde forsøgt at nærme 
sig tallerkenen for at få bedre bil¬ 
leder, løftede den sig, trak landings¬ 
stellet ind og forsvandt ret op i 
luften med meget stor hastighed 

- og uden en lyd,” skriver Cooper 
og fortsætter: 

”De vurderede, at fartøjet var 9 
meter i diameter. Det var sølvfarvet, 
og så ud til at lyse af sig selv.” 

Efter at kameramændene på 
Coopers ordre begav sig til labora¬ 
toriet for at få filmene fremkaldt, 
kontrollerede han reglementet for 
at se, hvor han skulle henvende sig 
med rapporten. 

”Der fandtes et særskilt nummer 
til Pentagon, som man skulle ringe 
til, hvis noget usædvanligt indtraf,” 
skriver han i bogen. Senere beskri¬ 
ver han, hvorledes han bliver stillet 
om til en kaptajn, en anden chef og 
til sidst en general, som gav ham 
ordre om at sende negativerne med 
kurer til Washington - uden at tage 
kopier. 

Men ingen havde sagt noget om, 
at Cooper ikke måtte se nærmere på 
negativerne, og det gjorde han. 

”Jeg var forundret over, hvad jeg 
så. Kvaliteten var perfekt, alt i fo¬ 
kus som man kunne forvente af pro¬ 
fessionelle fotografer. Fartøjet, som 
var i nærbillede, var en klassisk 



tallerken, blinkende sølv og blødt at 
se på, akkurat som kameramændene 
havde rapporteret.” 

Gordon Cooper så aldrig mere 
negativerne eller filmen. Inden da¬ 
gen var omme, var de på vej med 
særskilt fly til Washington, fortæller 
han i sin bog ”Leaf of Faith”. 

En nedslående sandhed 


Til UFO-Sveriges formand Clas 
Svahn fortæller rumhistorikeren 
James Oberg, at hændelsen fra 
1957 er endnu mere nedslående end 
Coopers beretning fra Tyskland. 

Oberg har fundet frem til og talt 
med Jack Gettys, den ene af foto¬ 
graferne. Hvad der i virkeligheden 
skete var, at James Bittick og Jack 
Gettys havde set en diskosformet 
genstand flyve hen over himlen, 
hvorefter de klatrede op i et tårn. 
Herfra tog de nogle billeder af 
genstanden. Bagefter tog de filmen 
med tilbage til fremkaldelse. Nogen 
landing var der altså aldrig tale om. 

”Jeg har også tilfældigt talt med 
en officer. Han sagde, at rygterne i 
officersmessen handlede om, at en 
tallerken skulle være landet på fly¬ 
vebasen. Men i Bitticks og Gettys 
rapport, som man kan bestille fra 
Project Blue Book-arkivet, nævnes 
kun, at der var tale om en genstand, 
der fløj hen over himlen i konstant 
højde og med konstant fart.” 

Hvem er Cooper? 


”Cooper påstår også, at han var 
chef for Bittick og Gettys,” nævner 
Oberg og tilføjer: ”men da jeg talte 
med Gettys, sagde han, at han al¬ 
drig på det tidspunkt havde hørt om 
nogen Gordon Cooper, og endnu 
mindre givet ham nogen film. I 
virkeligheden var deres chef en helt 
anden, som jeg også har talt med,” 
siger Oberg. 

De militære regler, der var 
gældende i 1957, hed AFR 205-3. 
Der står intet i dem om at ringe til 
Washington, men at sende materia¬ 
let videre til Wright Patterson Air 
Force Base. 

”Filmen havde de givet videre 
til Blue Book-officeren på basen, 
og han sendte den videre til Wright 
Patterson Air Force Base. Her fin¬ 
des den stadig og kan bestilles af 
hvem som helst ved henvendelse til 
U. S. National Archives, College 
Park, Maryland. Bestil Project Blue 
Book sag nr. 7531, så får man - 
mod betaling - en 40 siders rapport 
på mikrofilm med interviews, kort 


over området, kopier af billederne 
samt rapport fra den meteorologiske 
gruppe, som befandt sig i vindret¬ 
ningen, og hvor de netop den mor¬ 
gen havde opsendt en vejrballon!” 

Præcis den forklaring, man kan 
vente sig, siger James Oberg og 
tilføjer: 

”Coopers forklaring holder ikke. 
Der landede ikke noget fartøj på 
Edwards Air Force Base.” 

Høring i Kongressen 


Hændelsen ved denne luftbase blev 
også anvendt, da fysikeren James E. 
McDonald fra Arizona Universitetet 
i 1968 under en høring i Repræsen¬ 
tanternes Hus i USA sammen med 
andre videnskabsfolk forelagde sit 
indlæg om ufoer for ”Committee on 
Science and Astronautics”. 

McDonald havde interviewet 
både fotograferne, James D. Bittick 
og John R. Gettys, Jr., og Frank E. 
Baker, der var chef for området. 

Begge fotografer var ifølge 
James E. McDonald beskæftiget 
ved Askania teodolit-kamera nr. 4 
og tog straks kontakt med Baker, 
der beordrede dem til at skyde løs 
med kameraet. Der var desværre 
ikke andre kamerahold i området, 
så man kunne have fået mere nøjag¬ 
tige målinger. 

Bittick mente, at objektet var 
500 yards væk, da de fik øje på 
det, og omkring en mile væk da de 
begyndte at fotografere. I måske 5 
miles afstand forsvandt det af syne. 
Da var der efter Gettys opfattelse 
taget måske i alt 30 fotos. Det skal 
tilføjes, at Gettys den dag i dag ikke 
tror på forklaringen med en vejrbal¬ 
lon. 

Skarpe fotografier? 


Ifølge McDonalds interview med 
fotograferne, viste de skarpe foto¬ 
grafier efter fremkaldelsen et objekt 
med top på med firkantede huller i 
- de var dog uenige om udseendet. 
Senere fik fotograferne at vide, at 
de havde set en vejrballon, og det er 
også den officielle forklaring i Pro¬ 
ject Blue Book arkiverne. 

James McDonald sendte be¬ 
retningen til det videnskabelige 
universitetsstudium af ufo-rapporter 
”Scientific Study of Unidentified 
Flying Objects”, der blev ledet af 
Edward U. Condon ved Colorado 
Universitetet i USA. 

Condon-rapporten, der udkom i 
1968, beskæftiger sig dog ikke med 
denne sag, hvilket måske kan skyl- 

des, at man har anset sagen for fuldt 
opklaret af Project Blue Book. 

Ingen landing 


For de implicerede var der naturlig¬ 
vis tale om en spektakulær observa¬ 
tion, men om en landing var der slet 
ikke tale om. Og det lyder utroligt, 
hvis fotograferne ikke skulle have 
fortalt den ihærdige og seriøse 
forsker James E. McDonald om 
deres oplevelser med den nu meget 
berømte Gordon Cooper, hvis det 
altså var gået sådan til. 

Sagen blev i øvrigt omtalt i Los 
Angeles Times den 9. maj 1957 og 
i New York Journal-American den 
10. maj 1957. 

Area 51 fotograferet? 


Men hvad så med Gordon Coopers 
omtale i bogen ”Leap of Faith” af, 
at han skulle have fotograferet Area 
51 under sin rumfærd med Gemini 
5 i 1965? 

Area 51 - er som bekendt Det 
amerikanske Flyvevåbens "hemme¬ 
lige” testområde på Nellis Air Force 
Base i Nevada. 

Cooper påstår, at han med på 
rumfærden fik tophemmelig kame¬ 
raudrustning til fotografering af lige 
så tophemmelige mål som fx Cuba. 
Eftersom kameraet skulle testes 
undervejs, fotograferede han også 
skibe i Stillehavet, biler i amerikan¬ 
ske byer og flyvepladser. Ved en 
fejltagelse fik han også taget nogle 
billeder af Area 51 - den mest hem¬ 
melige flyvebase af alle. 

I bogen beretter Cooper om, 
hvordan billederne blev fremkaldt 
om bord på hangarskibet straks 
efter landingen. På de helt utrolige 
billeder, han fik at se, kunne man 
på et af dem oven i købet se num¬ 
merpladen på en bil! 

Kameraet blev konfiskeret senere 
sammen med den tilhørende film, 
og præsident Lyndon B. Johnson 
bad Cooper om ikke at nævne et 
ord om filmens indhold. 

James Oberg kontaktede Richard 
Underwood i et forsøg på at un¬ 
dersøge denne fantastiske historie. 
Underwood var ansvarlig for ekspe¬ 
rimentet med kameraet, og han har 
en helt anden opfattelse af sagen. 

Ingen detaljer synlige 


I et interview med Oberg offentlig¬ 
gjort på space.com den 23. septem¬ 
ber 2000 forklarer Underwood, at 
det mindste objekt, som kunne ses 


med kameraet, var 30 m stort. Yder¬ 
ligere tilføjer dr. Dwayne A. Day, 
der er specialist i rumspionage, at 
de mindste ting, der kunne ses med 
de bedste amerikanske spionsatellit¬ 
ter, som kom nogle år efter Gemini 
5, var på størrelse med en baseball 
- og slet ikke den lille skrift på en 
nummerplade. 

Pensioneret NASA-ekspert i 
rumfotos, Gene Edmonds, siger 
om påstanden om fremkaldelsen på 
hangarskibet, ”at man aldrig frem¬ 
kaldte på hangarskibene, men fløj 
filmene videre til Houston.” 

Men hvad skete der med filmen, 
og hvad viser disse fotos? 

James Oberg dykkede ned i NA- 
SA’s fotoarkiver og fandt Gordon 
Coopers fotos, hvor de var havnet 
en måned efter rumfærden. 

Som han siger: 

”De var aldrig blevet hemme- 
ligtstemplet, og jeg forstod godt 
hvorfor, når jeg kiggede på dem. De 
83 billeder viste det, Cooper fortalte 
om, men kvaliteten var dårlig som 
et tv-billede, og hvert foto dækkede 
flere km på hver led. En by, en fly¬ 
veplads, øer osv. Men nummerpla¬ 
der var der ingen af - ikke engang 
biler kunne man se. 

Detaljer fra rummet bekræftet 


At Gordon Cooper selv gjorde be¬ 
mærkelsesværdige observationer i 
sine kredsløb af detaljer på Jorden 
- detaljer, som det ifølge optik¬ 
kens love skulle være ”umuligt” at 
skelne - er en helt anden sag. 

I Kenneth W. Gatlands bog 
”Bemandede Rumskibe” (Politi- 
kens Forlag, 1968) berettes det, at 
Cooper ud over at iagttage floder, 
søer og bjerge, også observerede 
noget, som han mente var kølvands¬ 
striben efter et skib på Nilen i 
Egypten. Over det nordlige Indien 
og Tibet iagttog han fra sin rumkap¬ 
sel Faith VII snoede veje, røgsøjler 
fra skorstene, huse, køretøjer og et 
tog. 

Eksperterne var skeptiske, og ef¬ 
ter flyvningen blev der talt om rum¬ 
illusioner og hallucinationer. Først 
på Gordon Coopers senere Gemini 
5-mission sammen med Charles 
”Pete” Conrad blev hans påstand 
endelig bekræftet. 

Cooper observerede også de 
lysende ”snefnug”, som blev set af 
andre af hans astronaut-kolleger, 
men han konkluderede, at de skyld¬ 
tes fine vanddråber, der blev dannet 
af brintoverilte-dampen fra rumski¬ 
bets retningskontroldyser. 



Men hvad så med Area 51? 


”Nej, sådanne fotos fandtes ikke 
blandt negativerne,” fortæller Oberg 
og siger videre, ”at Gemini 5’s om¬ 
løbsbane om Jorden også gik langt 
fra Area 51. Havde Cooper forsøgt 
at tage billeder af området på den 
afstand og i den vinkel, ville alle 
detaljer alligevel forsvinde i atmo¬ 
sfærens dis. Man kunne allligevel 
aldrig have set noget af værdi på 
sådanne fotos.” 

Grønt objekt over Australien? 


I adskillige bøger har der cirkuleret 
forskellige detaljerede beretninger 
om, at astronaut Gordon Cooper 
under det sidste kredsløb med Mer- 
cury 9 over Australien skulle have 
observeret et glødende, grønt objekt 
med rød hale, der nærmede sig hans 
rumkapsel. En af bøgerne var Frank 
Edwards ”Flying Saucers - Here 
and Now”. 

Nogle af beretningerne sagde, 
at objektet også blev observeret 
fra Jorden af 200 mennesker fra 
Muchea sporingsstationen i nær¬ 
heden af Perth, samtidig med at 
der var strømudfald på sporings¬ 
stationen Dry Creek og Woomera 
raketbasen i Australien. Ud over de 
australske videnskabsmænd skulle 
det være lykkedes en kameramand 
at tage 16.000 fod farvefilm af ob¬ 
jektet. En film, der senere var sendt 
til Washington og derefter ikke hørt 
om igen. 

Hvad siger Cooper selv? 


Den første meddelelse om Coopers 
observation dukkede op to gange 
via radiostationen NBC, allerede in¬ 
den Cooper var bjerget af helikop¬ 
teren efter landingen i havet. James 
Oberg har spurgt, hvor NBC havde 
sine oplysninger fra, men det har 
ikke kunnet efterspores. 

Oberg tog derfor i 1978 kon¬ 
takt med Gordon Cooper, der klart 
meldte, at en sådan observation 
havde han aldrig haft, og at dette 
kunne dokumenteres af de originale 
bånd fra flyvningen, som han havde 
i sin besiddelse. 

Gordon Cooper fortalte, at han 


Gordon Coopers 
bane med Mer- 
cury 9 (“Faith 
7”) i 1963 er vist 
med kurver på 
dette kort - langt 
fra Area 51. 



Astronauten Gor¬ 
don Cooper trak 
sig tilbage fra 
U. S. Air Force 
og NASA’s rum¬ 
program den 31. 
juli 1970 og har 
siden helliget sig 
forskelligartede 
private projekter. 


















16 UFO-NYT 1/2003 


Afsløring 


i 3. kredsløb efter 5 timers forløb 
havde observeret lysaktivitet af 
kortere varighed i østlig retning, en 
rødbrun gløden af en vis udstræk¬ 
ning. Betydeligt, højere end hans 
egen position og ikke i nærheden af 
horisonten. Cooper betegnede selv 
denne lysaktivitet som nordlys. 

Objekt set ved Gemini 5 


Ved debriefingen efter Gemini 5 
missionen, som foregik sammen 
med Charles ”Pete” Conrad, fortalte 
Gordon Cooper om en anden hæn¬ 
delse i rummet: 


”Der var et tidspunkt, hvor Pete 
og jeg syntes, vi så noget, og vi 
havde ikke tid til at identificere det. 
Vi drev af sted, og vi havde ikke 
mulighed for at identificere det. 

Jeg ved ikke engang, om det var 
en satellit. Der sker så mange ting, 
medens du driver af sted, at det er 
vanskeligt at sige ...” 

Langvarig undersøgelse 


James Oberg har foretaget de un¬ 
dersøgelser, der er refereret i denne 
artikel gennem en årrække, og alle¬ 
rede i 1983 forelagt Gordon Cooper 


visse af de unøjagtigheder i hans 
beretninger, som Oberg var kommet 
frem til på det tidspunkt. 

Oberg mener ikke, at alle Coop- 
ers beretninger stemmer og kan stå 
foren nærmere efterforskning. Gor¬ 
don Cooper har dog ikke senere øn¬ 
sket at kommentere James Obergs 
resultater. 

Men hvorfor så fortælle så åben¬ 
bart fejlagtige historier? 

”Hvorfor? Jo, fordi de men¬ 
nesker, Cooper fortæller det til, 
kan lide den slags historier,” slutter 
James Oberg. 

□ 


Møde i FN den 
14. juli 1978. For 
bordenden sidder 
FN’s daværende ge¬ 
neralsekretær Kurt 
Waldheim. Gordon 
Cooper sidder 
som nr. 1 forrest i 
venstre side. Som 
nr. 5 i venstre side 
af bordet ses Gre- 
nadas leder Eric 
Gairy. 

(Foto: United 
Nations/Saw Lxvin) 


I 1978 forsøgte den lille østat Grenadas leder Eric Gairy at få bragt ufo-spørgs¬ 
målet op til debat i FN. I den forbindelse deltog astronauten Gordon Cooper 
bl.a. i en delegation med foretræde for FN’s daværende generalsekretær Kurt 
Waldheim. I forbindelse med aktionen og forat støtte, at ufoer blev taget op til 
drøftelse under FN, skrev Gordon Cooper dette brev til Grenadas FN-ambas- 
sadør, hvor han nævner sin interesse for ufoer og ikke-jordiske besøgende samt 
en af sine egne ufo-oplevelser: 

Ambassadør Griffith 

Grenadas Mission ved De Forenede Nationer 
New York 


9. november 1978 
Kære Ambassadør Gri ffith 

Jeg vil gerne meddele Dem mine synspunkter vedr. vore ikke-jordiske besøgende, populært kaldet ”UFOer” 
og fremsætte nogle forslag til, hvad man måske kan gøre for at behandle sagen ordentligt. 

Jeg er af den overbevisning, at disse ikke-jordiske fartøjer og deres besætninger kommer og besøger 
denne planet fra andre planeter, som klart er lidt mere teknisk fremskredne, end vi er her på Jorden. Jeg me¬ 
ner, at vi bør have et koordineret program på topplan til videnskabelig indsamling og analyse af data fra hele 
verden hvad angår enhver form for tildragelse og samtidig til planlægning af, hvordan vi bedst muligt kan 
skabe en venligtsindet kontakt til disse besøgende. 

Vi skal muligvis først vise dem, at vi har lært at løse vore problemer på fredelig vis i stedet for ved krig, 
før vi kan accepteres som et fuldt ud kvalificeret medlem af det universelle samfund. Denne anerkendelse 
ville betyde enorme muligheder for en udvikling på alle områder i vor verden. Det ser derfor ud til, at De 
Forenede Nationer har en helt klar interesse i at behandle dette emne korrekt og hurtigt. 

Jeg vil gerne påpege, at jeg ikke er en erfaren professionel UFO-forsker. Jeg har endnu ikke haft det privi¬ 
legium at flyve et UFO eller at møde en UFO-besætning. Jeg mener dog, at jeg er nogenlunde kvalificeret til 
at deltage i debatten om dem, eftersom jeg har været på grænsen til det uhyre rum, hvori de rejser. 

Yderligere havde jeg i 1951 lejlighed til i løbet af to dage at iagttage mange UFO-overflyvninger. De var 
i forskellige størrelser og fløj i kampformation almindeligvis i retningen fra øst mod vest over Europa. De 
befandt sig i større højde, end vi på daværende tidspunkt kunne nå med vore jetfly. 

Jeg vil også gerne henlede opmærksomheden på, at de fleste astronauter er meget tilbageholdende med 
overhovedet at diskutere UFOer på grund af de mange mennesker, der hensynsløst har solgt svindelberetnin¬ 
ger og forfalskede dokumenter, og som uden tøven misbruger astronauternes navne og omdømme. 

De få astronauter, som har fortsat med at beskæftige sig med UFO-sagen, har måttet gøre dette med stor 
forsigtighed. Der er adskillige af os, der tror på UFOer, og som har haft lejlighed til at se et UFO på Jorden 
eller fra et fly. Der var kun én tildragelse i rummet, der muligvis 
kan have været et UFO. 

Såfremt De Forenede Nationer indvilliger i at gå ind på dette 
projekt og derved giver det en vis anseelse, vil mange flere vel¬ 
kvalificerede mennesker sikkert gå ind på at stå frem og være til 
rådighed med hjælp og oplysninger. 

Jeg glæder mig til at møde Dem snarest. 

Venlig hilsen 
L Gordon Cooper 
Col. U S AF (Ret) 

Astronaut 

Bortført af ufoer 


Kan man tage påstanden om, at 2% af USA's befolkning har været bortført 
af ufoer, alvorligt? Eller står vi over for en massepsykose? 


Begrebet ”alien abduction” kan 
nok bedst oversættes til ”bortført af 
udenjordiske væsner”. Undertiden 
kaldes det også ”Nærkontakt af 
fjerde grad”. Det er et af ufologiens 
mest kontroversielle fænomener. 
Mange ufo-forskere har valgt helt 
at ignorere fænomenet og holde sig 
til de mere klassiske observationer, 
der involverer film, fotos eller ra¬ 
darobservationer af ufoer. Men en 
betydelig gruppe af selvbestaltede 
eksperter har med stor iver kastet 
sig over dette område. 

Alien abduction er først og 
fremmest et amerikansk fænomen, 
og det er begrænset, hvor megen 
litteratur der findes om emnet på 
dansk. I USA har fænomenet fundet 
stor interesse blandt stort set alle 
medier, og der foreligger et meget 
stort antal beretninger om påståede 
bortførelser. 

I et tilfælde ankom en mand til 
sit hjem efter at have kørt en rute, 
som han havde kørt utallige gange 
før. Ved hjemkomsten opdagede han 
dog, at han denne dag kom flere 
timer senere hjem end normalt. 

Men han erindrede ikke, at han på 
noget tidspunkt skulle være stop¬ 
pet op under turen. Dette fænomen 
er blevet døbt ”missing time”, og 
betragtes af mange selvudnævnte 
eksperter som et tegn på, at den på¬ 
gældende person er en ”abductee” 

- altså en person, der har været i 
udenjordiske væsners magt. 

I det ovennævnte tilfælde beslut¬ 
tede personen sig for at undergå 
hypnose i et forsøg på at klarlægge, 
hvad der var sket i den manglende 
tid. Hypnosen frembragte en skjult 
erindring, om at han i sin bil var 
blevet blændet af en lysstråle fra 
et cigarformet objekt på en mark 
nær vejen. Dette havde fået ham til 
at stoppe, hvorefter han var blevet 
ført ind i objektet af fremmedartede 
væsner og åbenbart udsat for en art 
medicinske eksperimenter. 

Den pågældende abductee hæv¬ 
dede også, at rumvæsnerne havde 
indopereret et implantat i hans ene 
håndled. Det viste sig rent faktisk, 
at han i det ene håndled havde et 
fremmedlegeme, som blev ope¬ 


reret ud. Det var dog kun et lille 
firkantet metalstykke uden nogen 
specielle egenskaber. Ifølge lægen, 
der fjernede fremmedlegemet, var 
det mest sandsynligt, at metalstyk¬ 
ket var trængt ind i håndledet ved 
en alvorlig trafikulykke, som den 
pågældende person havde været ude 
for året forinden. 

Denne sag rummer de fleste af 
de elementer, som forekommer 
i alien abduction sager. Personer 
undrer sig over mystiske huller i 
deres hukommelse og henvender 
sig til hypnotisører for at finde ud 
af, hvad der er sket. Oftest afslører 
hypnosen, at de har været om bord 
på et ufo, hvor de er blevet udsat 
for forskellige former for forsøg af 
væsner, som, de hævder, kommer 
fra rummet. Hvad, de nøjagtigt er 
blevet udsat for, variereren del. 
Nogle bortførte hævder, at de kun 
er blevet skannet med fremmedar¬ 
tede instrumenter. Andre beretter 
om grufulde eksperimenter, hvor 
fx legemsdele er blevet amputeret 
og syet på igen. Mange kvinder 
hævder at være blevet udsat for 
en kunstig befrugtning. I enkelte 
tilfælde hævder kvinder at være 
blevet udsat for direkte voldtægt af 
de fremmede. 

Alt i alt synes rumvæsnernes 
interesse at samle sig om de men¬ 
neskelige forplantningsorganer, da 
mandlige bortførte beretter om, at 
der er blevet taget sædprøver fra 
dem. 

Et af de klassiske eksempler, der 
beskriver dette, omhandler en ung 
kvindelig abductee fra en farm i 
USA. En aften bemærkede kvinden, 
at der var lys i en af udbygnin¬ 
gerne. I bedste amerikanske stil 
bevæbnede hun sig med et gevær 
og gik ud for at jage eventuelle 
indbrudstyve væk. Hun fandt dog 
intet usædvanligt i den pågældende 
bygning og gik ret hurtigt tilbage 
igen. Her opdagede hun, at der var 
gået næsten to timer, siden hun gik 
udenfor, selv om hun følte, at hun 
kun havde været borte ganske kort 
tid. 

Relativt lang tid efter denne 
oplevelse blev den unge kvinde 


foreslået en hypnotisk session for 
at finde ud af, hvad der var sket i 
den manglende tid. Under hypnosen 
genkaldte hun, at hun rent faktisk 
var blevet bortført flere gange. Ved 
den første bortførelse skulle hun 
angiveligt være blevet kunstigt be¬ 
frugtet. Senere skulle rumvæsnerne 
så være kommet tilbage for at fjerne 
det ufødte foster. 

Sådanne beretninger er ikke 
ualmindelige blandt kvindelige 
abductees. Dette har ført til den 
såkaldte ”hybrid teori”, som er nært 
knyttet til teorien om bortførelser. 
Ifølge denne teori er de fremmedes 
formål med bortførelserne at skabe 
en hybridrace mellem mennesker 
og dem selv. Denne teori forklarer 
rumvæsnernes store interesse for de 
menneskelige forplantningsorganer. 

Når man søger at finde ud af, 
hvornår ”alien abduction syndro¬ 
met” begyndte, kan man faktisk 
finde beretninger helt tilbage til 
slutningen at 1800-tallet. Her finder 
man beretninger om folk, der angi¬ 
veligt skulle være forsøgt bortført 
af ”dværge”, der bar en slags ånde¬ 
drætsudstyr. 

Men den sag, der for alvor 
skabte interesse omkring påstå¬ 
ede bortførelser af rumvæsner, er 
ægteparret Barney og Betty Hiils 
beretning. 

Barney og Betty Hiil var natten 
mellem den 19. og 20. september 
1961 på vej hjem fra en ferie ved 

Niagra Vandfaldene. På et tidspunkt 
observerede de et lys, der fulgte 
deres bil adskillige kilometer. På et 
tidspunkt fløj lyset ind over vejen 
umiddelbart foran ægteparrets bil. 
De kunne nu se, at det drejede sig 
om en tallerkenformet ufo. Barney 
Hili steg ud af bilen og nærmede 
sig objektet. Synet af 8 fremmedar¬ 
tede væsner skræmte ham dog til at 
vende tilbage til bilen, og de kørte 
fra stedet hurtigst muligt. Dette hu¬ 
skede de begge uden at have været 
under hypnose. 

I de følgende to år led Betty 
Hiil dog under svære mareridt, der 
var relateret til ufo-observationen. 
Desuden led begge af uforklarlige 
fysiske symptomer. I 1964 valgte 
ægteparret at undergå separate hyp¬ 
notiske sessioner. Resultatet blev 
erindringer om, at de begge var ble¬ 
vet bortført af de fremmede natten 
mellem den 19. og 20. september 
1961. De var blevet udsat for en 
slags medicinsk undersøgelse, der 
blandt andet inkluderede afskrab¬ 
ninger af hud og en svangerskabs¬ 
undersøgelse af Betty Hiil. 

Efter denne undersøgelse fik de 
forevist forskellige ting i rumskibet. 
Blandt andet et stjernekort, som de 
var i stand til at gengive præcist un¬ 
der hypnose. Dette kort har senere 
været genstand for megen diskus¬ 
sion blandt ufo-forskere. Kortet 
skulle angiveligt vise Solen og de 
nærliggende stjerner set fra stjernen 
Zeta Reticuli. Et sådan kort skulle 
være uhyre vanskeligt at kopiere, 
eftersom alle stjernekort, man fin¬ 
der i bøger, gengiver stjernernes 
position set fra Jorden. 


Barney og Betty Hili beskrev 
deres bortførere som havende en vis 
lighed med mennesker. Deres ansig¬ 
ter var dog markant anderledes med 
abnormt store øjne. Da ægteparret 
skulle forlade rumskibet, syntes 
rumvæsnerne i første omgang at 
ville lade dem beholde den fulde 
erindring om deres oplevelse. Betty 
Hili blev endda tilbudt en genstand 
fra fartøjet, så det ville være lettere 
for hende at overbevise andre om 
ægtheden i deres beretning. Men i 
sidste øjeblik ombestemte de frem¬ 
mede sig. De besluttede, at ægte¬ 
parrets erindringer om bortførelsen 
skulle slettes. 

Sagen om Barney og Betty Hiils 
bortførelse hører nu til en af de 
klassiske ufo-sager. Den er blevet 
publiceret i utallige bøger og maga¬ 
siner og endda filmatiseret. Sagen 
hører da også til de mere interes¬ 
sante. Især fordi man her har to ab- 
ductees, hvis udsagn ikke modsiger 
hinanden. I næsten alle andre sager 
om påståede bortførelser har man 
kun ét vidne. 

Hill-sagen forblev i en del år den 
eneste sag om bortførelser begået 
af uden jordiske væsner, der fik 
nogen nævneværdig omtale. Først 
i halvfjerdserne begyndte sager om 
abductees at vinde plads inden for 
litteraturen om ufoer. I firserne kom 
så en regulær eksplosion i antallet 
af mennesker, der hævdede at være 
abductees. I samme periode fan¬ 
gede bortførelsesfænomenet også 
mediernes interesse. Beretninger 
om folk, der angiveligt havde været 
udsat for grufulde eksperimenter 
af rumvæsner, begyndte at florere 


i den almindelige presse. Sammen 
med dette steg også antallet af selv¬ 
udnævnte terapeuter, der via hyp¬ 
nose tilbød at hjælpe abductees med 
at bearbejde deres oplevelser. 

Mange steder i USA opstod 
der foreninger for abductees, hvor 
disse kunne mødes og udveksle 
oplevelser. Denne tendens har holdt 
sig siden, selv om antallet af ufo¬ 
forskere, der er meget skeptiske 
over for hele abductee-syndromet, 
er steget kraftigt. Ligeledes ser man 
i løbet af halvfemserne en stigende 
skepsis i litteraturen om temaet. 
Denne skepsis synes da også i 
mange tilfælde at være berettiget. 

En meget publiceret sag om en 
påstået bortførelse af en ung kvinde 
bygger alene på anonyme breve 
fra to FBI agenter, som en forfatter 
påstår at have modtaget. Hvorvidt 
disse to agenter overhovedet eksi¬ 
sterer, kan ikke efterprøves. 

Amerikaneren John Carpenter, 
der har beskæftiget sig med fæ¬ 
nomenet, indrømmer således også 
kendskab til, at adskillige terapeuter 
har sorteret i de bortførelsessager, 
de har publiceret. Ifølge Carpenter 
har man omhyggeligt udvalgt de 
tilfælde, hvor abductees beskriver 
deres bortførere som den type 
ufonauter, der populært kaldes ”de 
grå”. Dette har man gjort for at 
opnå en bedre konsensus og dermed 
også større troværdighed i de pub¬ 
licerede tilfælde. Beskrivelser af fx 
reptillignende bortførere er simpelt 
hen blevet sorteret fra. 

Hvor mange amerikanere, der 
rent faktisk tror, at de er ægte ab¬ 
ductees, er svært at sætte tal på. En 
rundspørge i 1992 viste, at hele 2% 
af de adspurgte mente, at de var 
abductees. Andre undersøgelser har 
vist lignende høje tal. Så selv hvis 
man tager de pågældende undersø¬ 
gelser med den største konserva¬ 
tisme, må det stå klart, at antallet af 
abductees i USA skal tælles i titu¬ 
sinder. Det skal dog tilføjes, at kri¬ 
terierne for at være en abductee er 
faldet stærkt siden Barney og Betty 
Hiil sagen. Nu betragter mange per¬ 
soner fx alene fundet af mystiske 
sår på kroppen om morgenen - sår 
som de ikke mente at have, da de 
gik i seng - som et tegn på, at de 
har været bortført, mens de sov. 

Det synes næsten at være en na¬ 
turlov, at alle sager, der omhandler 
ufoer, bliver blandet sammen med 
konspirationsteorier. Alien abduc- 
tion syndromet er da heller ingen 
undtagelse. I de senere år er de ef¬ 
terhånden berygtede sorte helikop- 










Nærkontakt af 4. grad 


UFO-NYT 1/2003 19 


tere begyndt at blande sig. Nogle 
kvindelige abductees påstår således 
af være ofre for en slags ”dob- 
beltbortførelse”. De hævder først at 
være blevet bortført af rumvæsner 
og kunstigt befrugtet. Dernæst 
skulle de angiveligt være blevet 
bortført af en mystisk sort heli¬ 
kopter og bragt til en underjordisk 
militærbase. Her har jordiske læger 
fjernet det foster, som var resultatet 
af den første bortførelse. Ifølge 
dette skulle militæret altså være in¬ 
teresseret i at få fat i hybridfostrene, 
inden rumvæsnerne kom tilbage. 

Der er to gode grunde til at se 
meget skeptisk på hele bortførel¬ 
sesteorien. Fordet første eksisterer 
der intet fysisk bevismateriale til at 
underbygge den. Mange abductees 
har ganske vist hævdet, at de har 
fået indopereret implantater. I flere 
tilfælde er der da også blevet fjernet 
fremmedlegemer fra deres krop. 

Men disse fremmedlegemer har i 
langt de fleste tilfælde vist sig at 
være almindeligt glas eller metal¬ 
stykker uden nogen specielle egen¬ 
skaber. De læger, der har fjernet 
dem, har i de fleste tilfælde ment, 
at fremmedlegemerne var trængt 
ind i kroppen ved forskellige typer 
ulykker. 

Den anden grund til skepsis 
er, at næsten alle beretninger om 
bortførelser begået af rumvæsner er 
fremkommet under hypnose. Man 
har kaldt hypnose for den dårligste 
kilde til information, som men¬ 
nesket hidtil har udviklet. Dette 
skyldes, at personer under hypnose 
er ekstremt suggestive, hvilket gør 
dem meget påvirkelige over for le¬ 
dende spørgsmål. Det er for længst 


bevist, at en hypnotisør ved hjælp 
af ledende spørgsmål kan få en 
forsøgsperson til at fortælle stort set 
hvilken som helst historie, hypnoti¬ 
søren ønsker. Det kræver det yder¬ 
ste i objektivitet fra hypnotisørens 
side at få sande informationer frem. 
Men alene den kendsgerning at en 
person lader sig hypnotisere af en 
terapeut, som personen har vished 
for tror på realiteten af bortførelser 
udført af rumvæsner, vil allerede 
påvirke den pågældende i retning af 
at fortælle en historie om en sådan 
bortførelse. 

Et af de få forsøg på at foretage 
en strengt videnskabelig undersø¬ 
gelse af dette fænomen blev udført 
af dr. John E. Mack fra Harvard 
Universitetet. Dr. John E. Mack 
kom dog under anklage for at have 
anvendt uvidenskabelige metoder i 
sit arbejde. Denne sag vil sandsyn¬ 
ligvis afskrække andre videnskabs¬ 
folk fra at forske på dette område. 
Dermed er området overladt til de 
selvudnævnte eksperter. 

Hvad man end må mene om 
troværdigheden i beretningerne om 
bortførelser begået af rumvæsner, 
så har de dog medført et markant 
skifte i den måde, ufonauter opfat¬ 
tes på. De ufonauter, som tidlige 
kontaktpersoner beskrev, var ge¬ 
nerelt venlige, menneskelignende 
væsner. De kontaktede menneske¬ 
heden for at overbringe oprigtige 
advarsler om de farer, som menne¬ 
skeheden havde indladt sig på ved 
fx at eksperimentere med atomkraft. 

De væsner, som abductees be¬ 
skriver, er langt fra venlige, og 
deres udseende er fremmedartet 
og ofte skræmmende. De udsætter 



angiveligt mennesker for alle tæn¬ 
kelige eksperimenter uden at spørge 
om nogen form for tilladelse. 

Opfattelsen af rumvæsner er 
altså tydeligt drejet i retningen af 
en art superrace, der ikke opfatter 
menneskene som andet end forsøgs¬ 
dyr. 

□ 


Kilder: 


Ronald D. Story: The Encyclopedia 
Of Extraterrestrial Encounters , 

2001 

Patrick Huyghe: The Field Guide To 
The Extraterrestrials, 1996 
Diverse artikler 


Præsident Bush fritager 

Den superhemmelige luftbase Area 51 nær Groom 
Lake, Nevada - det sted, hvor man formoder, at der 
skjules alt lige fra tilfangetagne aliens til højtekno¬ 
logiske fartøjer - er af præsident Bush blevet fri¬ 
taget for at følge miljøloven, da basen ellers havde 
været nødt til at afsløre højtklassificerede oplysnin¬ 
ger om det arbejde, der forgår der. 

Præsident Bush’ beslutning angående Groom 
Lake blev taget sidst i september og offentliggjort 
den 24. december 2002 i Federal Register. 

Groom Lake har været genstand for mange rets¬ 
sager, som tidligere ansatte har ført. Sagerne har fo¬ 
kuseret på arbejdsmiljøet og risikoen for de ansattes 
helbred på dette hemmelige sted. 


Area 51 for miljøloven 

Bush’ dom er, at ”det er af overskyggende in¬ 
teresse for de forenede stater”, at vi forhindrer, at 
der sker afsløringer af, hvad der foregår på Groom 
Lake. 

Præsidentens beslutning fritager flyvevåbenets 
aktiviteter på Groom Lake ”fra alle føderale, stats¬ 
lige, mellemstatslige og lokale bestemmelser samt 
alle andre forordninger, som kan medvirke til, at 
der sker afsløringer af klassificerede oplysninger fra 
dette operative område til uautoriserede personer.” 

Fritagelsen gælder for et år. 


Kilde: space.com/ -for 

Sommerminder 


TEKST & FOTOS: 
KIM MØLLER 
HANSEN 


OY-BPB er 
netop landet i 
Peenemiinde. Læs 
mere om flyet og 
foreningen på: 

WWW. 

dc3vennerne.dk. 


Raketmuseet 
har til huse i det 
gamle kraftværk, 
som ses i bag¬ 
grunden. Det blev 
bygget i perioden 
1939-1942 og 
leverede energi til 
raket produktio¬ 
nen. På museums¬ 
området er udstil¬ 
let adskillige ud¬ 
tjente helikoptere 
og jagerfly fra 
DDR-tiden. Her 
ses den sov jet¬ 
tiske jagerbomber 
Suchoi SU-22. I 
Peenemiinde havn 
kan gæsterne 
gå om bord i et 
pensioneret DDR- 
flådefartøj og u- 
båden U-461. 


Historisk tur til raketmuseum 


m 




Vi var forberedt på det værste, min hustru og jeg. Sæderne var ellers 
usædvanligt gode, og benpladsen var rigelig, men turlederen havde netop 
afsluttet sin grundige og ildevarslende briefing. Stod hans ord til troende, 
ville vi om lidt nærmest blivet lammet af en infernalsk larm fra de to Pratt 
& Whitney motorer... 



Propellerne begyndte at snurre efter 
et par veloplagte host fra moto¬ 
rerne. Første den ene motor - og 
så den anden. Nå, men det var jo 
slet ikke så slemt. Langsomt rul¬ 
lede maskinen ud til startbanen 
på Flyvestation Værløse. Den tre 
mand store besætning i cockpittet 
havde travlt. Hver motor skulle de 


næste 10 minutter gennem et nøje 
fastlagt program - og så kom det 
store øjeblik: Motorerne åd virkelig 
omdrejninger - og så rullede vi ud 
ad cementbanen. Motorlarmen steg, 
men alligevel langt mere behageligt 
end den højfrekvente og nærmest 
hysteriske hylen man kender fra en 
moderne jetmotor. Efter en rulletur 



i et adstadigt tempo var vi pludselig 
i luften. Flyet rettede sig op, så vi 
sad vandret og kunne nyde udsig¬ 
ten. Hermed var starten gået til 
vores allerførste tur med en DC-3 
fra 1944. 

Peenemiinde i Nordtyskland var 
målet for vores endagstur sammen 
med 16 andre forventningsfulde 
medlemmer af DC-3 Vennerne. Vej¬ 
ret denne 10. august 2002 var sol¬ 
rigt og klart - og heldigvis for det. 
Når man flyver med et museumsfly, 
gælder der nemlig skrappe regler 
for, hvornår man må flyve. 

Vejret var med os hele dagen, og 
da den gamle DC-3’er tøffede gen¬ 
nem luften med omkring 200 km/t 
i 600 meters højde, fik vi virkelig 
udsigt for alle pengene. 

Men hvorfor nu besøge Peene¬ 
miinde? Først og fremmest forat 
have en god undskyldning for at 
flyve med et herligt fly! Dernæst 
af den gode grund, at hvis ikke 
tyskerne i 1936 på netop dette sted 
havde påbegyndt byggeriet af det, 
som senere skulle udvikle sig til et 
kæmpe anlæg for raketteknologi, ja. 

get i Peenemiinde. Fra september 
1945 til sin død i 1977 var Wernher 
von Braun en af drivkræfterne bag 
NASA og udviklede bl.a. løfteraket¬ 
ten til det fartøj, som i 1969 satte 
Armstrong og Aldrin sikkert på 
Månen. 

Raketudviklingsanlægget i 
Peenemiinde havde ikke til formål 
at landsætte folk på Månen, men 
var først og fremmest en brik i den 
nazistiske krigsindustri. I 1942 
var krigslykken vendt for nazi- 
Tyskland, og Adolf Hitler håbede, 
at nyudviklede raketvåben kunne 
ændre krigens udfald. Flere typer 
raketter blev udviklet med held og 
dygtighed, men deres effektivitet 
som ødelæggelsesvåben var i den 
store sammenhæng heldigvis for 
ringe. De fleste raketter blev rettet 
mod England, og selv om mange 
engelske borgere blev dræbt af V1 
bomber - faktisk verdens første 
krydsermissil - var det samlede 
tab af menneskeliv faktisk større i 
Tyskland. Mere end 20.000 mistede 
igennem årene livet på raketanlæg¬ 
gene i Peenemiinde. Straffe- og 
krigsfanger måtte betale en høj pris 
for under umenneskelige forhold at 
have været fødselshjælpere i raket¬ 
alderens barndom! 

Indtil Berlinmurens fald i 1989 
var Peenemiinde en del af DDR og 
tophemmeligt område. Men i maj 
1991 kunne Raketmuseet åbne i det 
gamle kraftværk, der i sin tid havde 
leveret energi til de mange produk¬ 
tionsanlæg. 

Uden for udstillingsområdet fin¬ 
des rester af de gamle affyringsram¬ 
per og bunkers, men disse områder 
er endnu ikke gjort tilgængelige for 
udstillingsgæster. 

Igennem årene er udstillingsfa¬ 
ciliteterne på kraftværket udvidet. 
Fotostater, modeller, dokumentar- 
optagelser, arbejdssedler, værktøj, 
raketdele og mange andre effekter 
levendegør her fortiden på godt og 
ondt - og sætter tanker i gang. Det 
kan ikke undre, at raketmuseet i 
Peenemiinde er et af DC-3 Venner¬ 
nes mest populære udflugtsmål. 

□ 

Se flere fotos fra 

Peenemiinde på: 
www.ufo.dk 


Fuldskala model af den flyvende bombe 
”Fieseler 103 ”, populært kaldet VI. Ra¬ 
ket bomb en er 7,7 meter lang. Dens ræk¬ 
kevidde var maksimum 300 km, og den 
havde en tophastighed på 645 km/t. 


historiske museumsområde, før DC- 


af observatører og pressen kaldte 
for ”spøgelsesraketter” eller ”spø- 
gelsesbomber”, mente mange, at det 
drejede sig om raketter prøvefløjet 
af russerne i Peenemiinde. Derfor 
viste man fænomenet stor interesse 
i både USA og England. Disse to 
lande havde i øvrigt inden krigens 
afslutning sikret sig de kvikkeste 
hoveder i den store gruppe af ty¬ 
ske raketforskere. Blandt disse var 
Wernher von Braun, som i 1937 var 
blevet teknisk direktør for anlæg¬ 


så havde amerikanerne sikkert ikke 
været i stand til at landsætte folk på 
Månen allerede i 1969. 

I ufo-sammenhæng er Peene¬ 
miinde også interessant. Området 
blev ved afslutningen af Anden 
Verdenskrig besat af Sovjetunio¬ 
nen, der forståeligt nok var meget 
interesseret i at tage ved lære af ty¬ 
skernes erfaringer med rakettekno¬ 
logien. Da de skandinaviske lande 
i sommeren 1946 blev overfløjet af 
mystiske objekter, som i hundredvis 


Et sidste kig ned over Peenemiinde og det 
3’eren vender næsen hjem mod Værløse. 



Raketten Ag- 
gregat-4 - senere 
kaldet V2 (Ver- 
geltungswajfe 2) 

- ligner en rigtig 
Tin-Tin raket, 
men havde dog 
en sprængladning 
på 1 ton. Den 14 
meter lange raket 
kunne på knapt 5 
min. tilbagelægge 
en strækning på 
190 km. Flyve¬ 
hastigheden var 
4.824 km/t og 
maksimumhø jden 
84,5 km. Drivmid¬ 
let var en blan¬ 
ding af alkohol 
og ilt. 

\ 

i 



Vellykket V2-op¬ 
sendelse fra P ruf¬ 
stand VII i 1943. 

Operation Backfire 


Hvordan var de tyske V2/A4 raket¬ 
ter opbygget? Hvordan blev de klar¬ 
gjort og affyret? Og hvordan kunne 
de styres mod målet? 

Disse spørgsmål søgte den britiske 
hær svar på mod slutningen og lige 
efter Anden Verdenskrig. I oktober 
1945 lykkedes det briterne i sam¬ 
arbejde med tyske soldater, som 
havde arbejdet med V2-raketterne, 
at samle tre raketter og affyre dem 
fra Cuxhaven-Altenwalde ud over 
Nordsøen. 

Arbejdet med projektet - kaldet 
Operation Backfire - er glimrende 
dokumenteret på denne filmopta¬ 
gelse fra 1945. 


MOR TH 
Sf A 


.P^CNEMUNOC 



X """" ' 


. (AMÉK.ZONfc) 


VHS-PAL video. 

Varighed: ca. 40 min. 
Optagelserne er i sort/hvid med 
engelsk speak. 

Bestillingsnr. V-014 

Kr. 139,00 



Tilbud og nyheder til læserne 

Alle varer kan bestilles på denne kupon (eller en kopi af den). Sæt kryds ved de ønskede varer. 

Send kuponen til: SUFOI, Postboks 6, 2820 Gentofte. Og vi sender et girokort. Så snart vi modtager din 
indbetaling, sendes alle varer. Porto/ekspeditionsgebyr er på kr. 19,00 - uanset hvor meget du bestiller. 



Send venligst de afkrydsede varer: 


O Operation Backfire (video) Kr. 139,00 
Nyhed 

O Det glemte folk (2 bind) Kr. 298,00 
O UFO-plakat. Kr. 49,00 
O Mysterious Spheres (musik CD). Kr. 129,00 
O UFO-Nyt (14 årgange). Kr. 1.238,50 
O UFO-Nyt (30 gamle numre). Kr. 90,00 
O UFO-Vision (6 numre), kr. 198,00 

O UFO’er - Tæt på et mysterium, kr. 90,00 
(Video) 

O The Encyclopedia of Extraterrestrial 
Encounters (jbog). Kr. 298,00 


O The Encyclopedia of Extraterrestrial 
Encounters (cd-rom). Kr. 149,00 

O The Mysterious Spheres (video). 

Kr. 120,00 

O Moving Images Volume II (video). 

Kr. 120,00 

O The World of the Unexplained. Kr. 298,00 
O Life Beyond Planet Earth? Kr. 328,00 
O Swamp Gas Times. Kr. 255,00 
O Looking for Orthon. Kr. 228,00 
O The War of the Worlds. Kr. 88,00 

O Introduktionsabonnement på UFO-Nyt 
årgang 2003. Kr. 197,00 


Til det samlede beløb lægges kr, 19,00 i porto/ekspedition 


BACKFIRE 





































Foredrag i foråret 



Kan vi rejse til stjernerne? 


v/astrofysiker, ph.d. Michael Linden-Vørnle, Tycho Brahe Planetarium 


Et tryk på en knap og vi befinder os på den anden side af Mælkevejen. I 
mange science fiction film er der nærmest ingen grænser for, hvor langt 
vi kan komme på et splitsekund ved at rejse i ”hyperrummet” eller bruge 
”warp-drive”. Selv om der langt hen ad vejen er tale om fri fantasi, så er 
der ingen tvivl om, at almindelige raketter er uegnede til en rejse til selv 
de nærmeste stjerner. 

I foredraget ser vi på, hvilke problemer der skal overvindes for at slå bro 
over de umådelige afstande i Universet, og hvilke tiltag der gøres for at 
sende mennesket på den ultimative odyssé - rejsen til stjernerne. 

Tidspunkt: Torsdag den 6. marts 



At udfordre sandheden 



v/Lars Bugge 


Lars Bugge arbejder med markedsføring, men har 
konspirationsteorier. Foreløbigt har interessen for konspirationsteo- 




af de mest interessante teorier. 

Foredraget sætter fokus på konspirationsteorier som moderne my¬ 
ter, der udfordrer den officielle sandhed. Foredraget bliver hurtigt 
konkret, og der fortælles om både klassiske konspirationsteorier 


som mordet på præsident John F. Kennedy, nyere teorier som Lady 


Dianas dødsulykke og Estonias forlis samt mere udfordrende teorier, 
som fx ”Dyrets mærke 666”. 

Til sidst er der mulighed foren snak om de 
mange konspirationsteorier, som knytter sig til 



www.larsbugge.dk 
Tidspunkt: Torsdag den 10. april 



Foredragene finder sted klokken 19.00 i Vanløse Medborgerhus, Lindersvold, Jyllingevej 77, 2720 Vanløse 

Nærmere oplysninger om foredragene fås hos Susanne Skovlund på tlf. 48 18 94 49, 
e-mail: susanne.skovlund@tryg.dk 


Må 









